title: Harry Ricardo

text: Ensimmäisen maailmansodan aikaiset, vuodesta 1916 eteenpäin käyttöön tulleet brittiläiset "Mark I" – "IV" -panssarivaunut, oli varustettu Daimler-luistiventtiilimoottorilla, jonka ominaispiirteenä oli runsas näkyvän pakokaasun muodostus, joka paljasti viholliselle vaunujen sijainnin. Ricardo sai tehtäväkseen paneutua pakokaasuongelmaan ja hänen päätelmänsä oli, että vaunut tarvitsevat täysin uudenlaisen moottorin. Koska tällaista ei ollut olemassa, Ricardon oli suunniteltava se itse. Uudesta moottorista tuli myös aiempaa voimakkaampi, sen lisäksi että se oli aiempaa vähäpäästöisempi. Uuden 6-sylinterisen moottorin teho oli 150 hevosvoimaa, kun aiemmat Daimler-Foster-moottorit olivat tuottaneet 105 hevosvoimaa. Myöhemmät moottoriversiot kehittivät enimmillään 225- ja 260 hevosvoimaa.


title: Harry Ricardo

text: Vuoden 1917 huhtikuussa moottoreita valmistui sadan yksikön viikkovauhdilla. Niitä valmistettiin sotilaskäyttöön yli 8000 kappaletta ja kyseessä on ensimmäinen brittiläinen, tässä mittakaavassa tuotettu moottori. Mark IX sekä Mark VIII:n brittiläinen versio käyttivät myös voimanlähteenään Ricardon moottoria. Alkuperäisen käyttötarkoituksensa ohella moottoria käytettiin lähellä rintamaa sijanneiden verstaiden, kenttäsairaaloiden leirien yms. voiman- ja sähköntuottoon.


title: Harry Ricardo

text: Vuonna 1917 Ricardon entinen mentori Bertram Hopkinson, joka oli nyt Britannian ilmailuministeriön (Air Ministry) tekninen johtaja, kutsui hänet liittymään sotaministeriön alaisuudessa toimineen "Department of Military Aeronautics" -tutkimuslaitoksen henkilöstöön. (Vuodesta 1918 lähtien RAE, Royal Aircraft Establishment). Hopkinson menehtyi vuonna 1918, ollessaan lennolla Bristol Fighter -koneella ja Ricardo otti hänen paikkansa tekniikan tutkimuksen johtajana. Tämä oli se historian hetki, joka vaikutti huomattavassa määrin moottoreiden kehittymiseen, ei yksin Britanniassa, vaan maailmanlaajuisesti. Tutkimusosasto alkoi kehittää tasaisella vauhdilla koemoottoreita sekä julkaista niitä koskevia raportteja.


title: Harry Ricardo

text: Eräs Ricardon tutkimuksen pääsuunnista oli ennakkosyttyminen, joka aiheutti moottoreiden hajoamiseen johtavaa nakutusta. Tämän ilmiön tutkimista varten hän valmisti koemoottorin, jonka puristussuhde oli muutettavissa. Tutkimustulokset johtivat moottoripolttoaineiden oktaaniluokitusjärjestelmän syntyyn sekä polttoaineiden jalostuksen ja lisäaineistuksen kehittämiseen. Ricardon modifioimat Vickers Vimy -pommikoneen Rolls-Royce-moottorit, yhdessä korkeaoktaanisen polttoaineen kanssa, mahdollistivat omalta osaltaan John Alcockin ja Arthur Brownin heinäkuussa 1919 suorittaman ensimmäisen Atlantin ylilennon.


title: Harry Ricardo

text: Vuonna 1919 Ricardo aloitti tutkimukset, jotka koskivat otto- ja dieselmoottoreiden palotapahtumaan vaikuttavia tekijöitä. Hän havaitsi että palotilan turbulenssi lisäsi palotapahtuman nopeutta ja että hän pystyi vaikuttamaan siihen sylinterikannen ominaisuuksilla. Muita havaintoja olivat, että palotilan mahdollisimman kompakti koko vähensi sytytyksen aiheuttaman paineaallon kulkemaa matkaa, joka taasen vähensi detonaation riskiä. Tutkimustulostensa pohjalta Ricardo kehitti ensimmäisen dieselmoottorille tarkoitetun sylinterikantensa, jolla pyrittiin syöttämään paloilma sylinteriin halutunlaisella virtauksella. Tähän vaikutettiin imukanavien muodolla sekä ilman pakottamisella pieneen sylinterimäiseen tilaan, josta se purkautui edelleen palotilaan. Ricardo jatkokehitti työtänsä eteenpäin pyörrekammioksi, jossa polttoaine ja paloilma sekoitetaan toisiinsa ja jossa seoksen osasyttyminen tapahtuu. Tämän keksinnön myötä dieselmoottorit ottivat kehityksessään aimo harppauksen eteenpäin.


title: Harry Ricardo

text: "Comet"-pyörrekammiolle myönnettiin patentti vuonna 1931 ja sen valmistusoikeudet lisensoitiin lukuisalle joukolle kuorma- ja linja-autoja, traktoreita sekä työkoneita valmistavia yrityksiä. Eräs Comet-sylinterikansien käyttäjistä oli linja-autojen valmistaja Associated Equipment Company (AEC), joka otti ne käyttöön ensimmäisessä dieselmoottorisessa Lontoon bussissaan vuonna 1931. Vuonna 1934 aloitettiin maailman ensimmäisen sarjavalmisteisen dieselmoottorisen henkilöauton, Citroën Rosalien, valmistus.


title: Harry Ricardo

text: Ensimmäisen maailmansodan katkaisemat autokilpailut alkoivat herätä henkiin sodan jälkeisen taantuman alkaessa hellittää. Vuonna 1922 Vauxhall tilasi Ricardolta suunnitelmat uuden kilpa-autonsa moottoriksi. Ricardon 3-litrainen, kannen yläpuolisella nokka-akselilla varustettu moottori oli huomattavasti aikaansa edellä. Vauxhall suunnitteli myös moottoripyörien valmistuksen aloittamista ja tähän tarkoitukseen Ricardo suunnitteli samalla konstruktiolla, mutta pienemmällä iskutilavuudella varustetun moottorin. Tämä hanke ei kuitenkaan edennyt prototyyppiastetta pidemmälle.


title: Harry Ricardo

text: Vuosina 1922 ja 1923 Ricardo julkaisi kaksiosaisen teoksen "The Internal Combustion Engine".


title: Harry Ricardo

text: Vuonna 1927 hän perusti Shorehamiin Ricardo Consulting Engineers -yhtiön, josta on muodostunut eräs ajoneuvoteollisuuden merkittävimmistä konsulttiyhtiöistä. Nykyisin nimellä "Ricardo plc" toimiva yhtiö on listattu Lontoon pörssiin.


title: Harry Ricardo

text: Vaikka luistiventtiili ei ollutkaan Ricardon keksintö, hänellä oli suuri vaikutus sen edelleen kehittämiseen ja käyttösovelluksiin. Vuonna 1927 hän julkaisi tutkimusraportin, joka käsitteli luistiventtiiliteknologiaa. Hänen näkemyksensä mukaan lautasventtiileitä käyttämällä ei voida toteuttaa suuritehoisia moottoreita. Rajan hän asetti 1500 hevosvoimaan (1100 kW). Tämän raportin pohjalta lukuisat lentokonemoottoreiden valmistajat päätyivät käyttämään luistiventtiiliteknologiaa. Britanniassa näitä olivat mm. Napier, Bristol sekä Rolls-Royce.


title: Harry Ricardo

text: Vuonna 1929 Ricardo valittiin Royal Societyn jäseneksi.


title: Harry Ricardo

text: Vuosina 1941 – 1945 Ricardo toimi Britannian sotakabinetin neuvoa-antavan insinöörikomitean jäsenenä.


title: Harry Ricardo

text: Ricardo oli mukana Frank Whittlen suihkumoottorin kehitystyössä, suunnittelemalla sen palokammio- ja polttoainejärjestelmät.


title: Harry Ricardo

text: Vuonna 1944 Ricardo valittiin Institution of Mechanical Engineers -yhdistyksen puheenjohtajaksi.


title: Harry Ricardo

text: Vuonna 1948 Ricardo lyötiin polttomoottoriteknologian saralla tehdyn työnsä ansiosta ritariksi.


title: Harry Ricardo

text: Vuonna 1964 Ricardo vetäyti eläkkeelle "Ricardo Consulting Engineers" -yhtiön toimista.


title: Harry Ricardo

text: Harry Ricardo kuoli toukokuun 18. päivänä vuonna 1974, 89 vuoden ikäisenä, aiemmin keväällä saamansa lantiomurtuman aiheuttamien komplikaatioiden seurauksena.


title: Harry Ricardo

text: Kesäkuun 16. päivänä vuonna 2005 Ricardon syntymäkodin seinään kiinnitettiin Sininen muistolaatta.


title: Harry Ricardo

text: Heinäkuun 1. päivänä vuonna 2010 "Institution of Mechanical Engineers" myönsi Ricardolle postuumisti "Engineering Heritage Award" -palkinnon, tunnustuksena tämän työstä ja ansioista eräänä 20. vuosisadan merkittävistä insinööreistä. Palkintolaatta on asetettu esille Ricardo plc:n näyttelyhuoneistoon, yhdessä Ricardon koulupoikana suunnitteleman ja rakentaman ensimmäisen moottorin kanssa.


title: Rakastan sinua, elämä

text: Rakastan sinua, elämä (tai kertosäkeen mukaan Rakastan elämää) on neuvostoliittolainen hitaan marssin tahtiin kulkeva laulu, joka alkaa suomeksi sanoin ”Päättyy yö, aamu saa...”. Sen on säveltänyt Eduard Kolmanovski runoilija Konstantin Vanšenkinin runoon.


title: Rakastan sinua, elämä

text: Suomessa laulusta tuli erittäin suosittu Kauko Käyhkön levytyksenä vuodelta 1963. Suomenkielisen tekstin on tehnyt Pauli Salonen. Virolainen Georg Ots ehti levyttää kappaleen suomeksi Jaakko Borgin sovittamana jo vuotta ennen Käyhköä, mutta levytys ei saanut suurta julkisuutta. Laulu huomattiin vasta kun Kauko Käyhkö lauloi sen televisiossa, ja pian Käyhkö kutsuttiin levyttämään se, tälläkin kertaa Jaakko Borgin sovituksena. Singlejulkaisu sai kultalevyn 1972, ja se oli vielä vuonna 2018 Suomen kaikkien aikojen 16:nneksi myydyin kotimainen single noin 30 000 kappaleen myyntimäärällään.


title: Rakastan sinua, elämä

text: Laulun historia alkaa vuodesta 1956, kun suosittu näyttelijä ja laulaja Mark Bernes luki Konstantin Vanšenkinin elämänylistystä huokuvan runon "Komsomolskaja Pravdasta". Bernes otti yhteyttä runoilijaan ja sanoi haluavansa teettää runosta laulun. Vanšenkin oli aluksi vastahakoinen, mutta hanke eteni kun Bernes otti yhteyttä säveltäjä Eduard Kolmanovskiin.


title: Rakastan sinua, elämä

text: Alkuperäinen venäjänkielinen teksti puhuttelee elämää yksikön toisessa persoonassa ("sinä, sinua") kuten laulun virallinen suomenkielinen nimikin, mutta suomenkielisessä tekstissä elämää rakastetaan kolmannessa persoonassa. Venäläisteksti käy läpi 1950-luvun neuvostoliittolaisia sosialistisia arvoja, kuten perheen merkitystä, pyyteetöntä ystävyyttä ja toisen maailmansodan voittoa, kun taas Pauli Salosen suomennos on etenkin keskiosaltaan sävyltään tummempi, kun päivä ei enää anna parasta loistetta eikä ystävä tuo lohtua.


title: Rakastan sinua, elämä

text: Laulusta tuli erittäin suosittu 1950-luvun Neuvostoliitossa ja 1960-luvun alun Suomessa. Muun muassa kosmonautti Juri Gagarin  nimesi sen suosikkikappaleekseen, ja Martti Ahtisaari lauloi sitä presidentinvaalin voiton ratkettua 1994.


title: Rakastan sinua, elämä

text: Suomeksi laulun ovat Käyhkön ja Georg Otsin lisäksi levyttäneet ainakin Tamara Lund (1963), Mauno Kuusisto (1965), Teijo Joutsela (1971), Reijo Frank (1976), Tapio Rautavaara (1976), Pasi Kaunisto (1977), Ossi Ahlapuro (1980), Arja Saijonmaa (1981) ja Viktor Klimenko (2012). Kuoroversiona sen ovat levyttäneet muun muassa Aikamiehet (1991) ja instrumentaaliversioina Ossi Runne (1963), Sounds (1965), Francis Goya (1980) ja Jörgen Petersen (1981).


title: L’amore è un attimo

text: L’amore è un attimo on Massimo Ranierin esittämä kappale, joka edusti Italiaa vuoden 1971 Eurovision laulukilpailussa Irlannin Dublinissa.


title: L’amore è un attimo

text: Kappale sijoittui Euroviisuissa viidenneksi 91 pisteellä.


title: Nongo-Souala

text: Nongo-Souala on maalaiskunta ja sen keskuskylä Sikasson alueen Sikasson piirissä Malissa. Se sijaitsee 60 kilometriä Sikassosta pohjoiseen. Kunnassa on 10 000 ja kylässä 5 400 asukasta (vuonna 2009).


title: Nongo-Souala

text: Nongo-Soualan kunta rajoittuu idässä ja etelässä Sikasson piirin Danderesson, lännessä Klélan ja pohjoisessa Koutialan piirin Diouradougou Kafon kuntiin. Se on pinnanmuodostukseltaan etupäässä tasankoa. Tärkeimmät vesistöt ovat Banifing ja sen sivujoki Lotio. Seutu kuuluu Sudanin ilmastovyöhykkeeseen.


title: Nongo-Souala

text: Kuntaan kuuluu neljä kylää. Asukkaat ovat samoja, senufoja, miniankoja, dogoneja, boboja, fulbeja, mandinkoja ja moseja.


title: Nongo-Souala

text: Paikallisia elinkeinoja ovat maanviljely, karjanhoito, keräily ja kaupankäynti. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet ja aasit.


title: Benkadi (Sikasson alue)

text: Benkadi on maalaiskunta Sikasson alueen Sikasson piirissä Malissa. Sen keskuskylä Kougoba sijaitsee 105 kilometriä Sikassosta luoteeseen. Kunnassa on 8 000 ja keskuskylässä 2 500 asukasta (vuonna 2009).


title: Benkadi (Sikasson alue)

text: Benkadin kunta rajoittuu koillisessa Sikasson piirin Dembelan, idässä Blendion, etelässä Watenin, lounaassa Bougounin piirin Wolan ja luoteessa Koulikoron alueen Dioïlan piirin Niantjilan kuntiin. Maisemaa leimaavat ylängöt ja kukkulat. Tärkein vesistö on Bagoéjoki. Seutu kuuluu sudanilais-sahelilaiseen vyöhykkeeseen. Kasvillisuus on metsäsavannia.


title: Benkadi (Sikasson alue)

text: Kuntaan kuuluu seitsemän kylää. Asukkaat ovat etupäässä fulbeja. Lisäksi on bambaroita. Vallitseva uskonto on islam, mutta kunnassa on myös kristittyjä ja animisteja.


title: Benkadi (Sikasson alue)

text: Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja, kalastusta ja keräilyä.


title: Benkadi

text: Benkadi voi viitata seuraaviin asiohin:


title: Piero Sodano

text:
Piero Sodano (s. 3. heinäkuuta 1946) on italialainen entinen ralli-kartanlukija. Hän aloitti uransa jo vuonna 1967 toimimalla mm. Bruno Ferrarisin kartanlukijana Italiassa ajetuissa EM-ralleissa. Vuosina 1971 ja 1972 hän kiersi EM-sarjaa maanmiehensä Sergio Barbasion kartanlukijana.
1973 FIA lanseerasi automerkkien MM-sarjan ja Sodano osallistui Lancian tiimissä kartanlukijana kolmeen ralliin. Monte Carlossa hän toimi Simo Lampisen kartanlukijana, Ruotsin rallissa kuljettajana oli Ove Andersson ja Sanremossa jälleen Simo Lampinen. Seuraavana kahtena vuonna Sodano oli kartanlukijana MM- ja EM-ralleissa pääsääntöisesti Barbasiolle ja Mauro Pregliascolle. Vuoden 1975 RAC-rallissa Sodano istui kolmannen ja viimeisen kerran Simo Lampisen kartanlukijana.
Vuosina 1977 ja 1978 Sodanon pääasiallinen pari oli italialainen rallilegenda Sandro Munari. Viimeisen MM-rallinsa Sodano ajoi Sandro Munarin kanssa Keniassa vuonna 1981.


title: Piero Sodano

text: Kaikkiaan Sodano työskenteli kartanlukijana 21 MM-osakilpailussa. Voittoja ei tilille kertynyt mutta kahdesti Sodano pääsi Sandro Munarin kartanlukijana palkintokorokkeelle.


title: Uudelleen jos luokses tulla voisin

text: Uudelleen jos luokses tulla voisin on Jaakko Borgin säveltämä ja Juha Vainion sanoittama iskelmä, joka tunnetaan parhaiten neuvostovirolaisen Georg Otsin suomenkielisenä levytyksenä vuodelta 1970. Sen muita levyttäjiä ovat Aikamiehet (1977), Erkki Leppänen (1978), Eero Piirto (1979) ja Jaakko Ryhänen (1992).


title: Uudelleen jos luokses tulla voisin

text: Tarinan mukaan Jaakko Borg teki sävelmän jo aiemmin tarkoituksenaan tehdä reipas humppafoksi, mutta siitä tuli niin kaunis että se jätettiin odottamaan. Kun Georg Ots oli tulossa jälleen Suomeen levyttämään vuonna 1970, slaavilaisvaikutteinen mollisävelmä kaivettiin esiin ja annettiin Juha Vainion sanoitettavaksi. Borg julkaisi sävelmän nimimerkillä V. Salanov.


title: Blendio

text: Blendio on maalaiskunta ja sen keskuskylä Sikasson alueen Sikasson piirissä Malissa. Se sijaitsee 100 kilometriä Sikassosta luoteeseen. Kunnassa on 12 300 ja kylässä 2 200 asukasta (vuonna 2009).


title: Blendio

text: Blendion kunta rajoittuu pohjoisessa Sikasson piirin Dembelan ja Mirian, idässä Kofanin, etelässä Niénan ja lännessä Watenin ja Benkadin kuntiin. Maisemaa leimaavat kukkulat, ylängöt, laaksot ja tasangot. Pysyviä vesistöjä ei ole. Seutu kuuluu sudanilais-sahelilaiseen vyöhykkeeseen. Kasvillisuus on pensassavannia.


title: Blendio

text: Kuntaan kuuluu 14 kylää. Asukkaat ovat etupäässä fulbeja ja bambaroita. Vallitseva uskonto on islam, mutta kunnassa on myös kristittyjä ja animisteja.


title: Blendio

text: Blendiosta on yhteys RN7-maantielle Niénaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, riisi, fonio, pavut, maapähkinä, hedelmät ja vihannekset. Myytäväksi kasvatetaan puuvillaa. Kotieläimiä ovat naudat, lampaat, vuohet ja siipikarja. Lisäksi harjoitetaan kaupankäyntiä, käsityöammatteja, kalastusta ja keräilyä.


title: Sanremon ralli 1974

text:
Sanremon ralli 1974 oli MM-rallikauden 1974 4. osakilpailu, joka ajettiin pääosin kestopäällysteellä yhteensä 408,4 EK-kilometrin pituisena. Rallin kilpailukeskuksena toimi Sanremon kaupunki Italiassa. Kilpailu ajettiin 2.lokakuuta–5.lokakuuta välisenä aikana. Kilpailu oli järjestyksessään 16. Sanremon ralli.
Rallin voittoon ajoi italialaispari Sandro Munari & Mario Mannucci ajokkinaan Marlboron sponsoroima Lancia Stratos. Toiseksi sijoittui italialaispari Giulio Bisulli & Francesco Rossetti Fiat 124 Abarth Rallyella. Kolmanneksi ajoivat italialaiset Alfredo Fagnola & Elvio Novarese Tre Gazzelle teamin Opel Asconalla.


title: Sanremon ralli 1974

text: Suomalaiset Markku Alén ja Simo Lampinen joutuivat keskeyttämään kilpailun.


title: Dembela

text: Dembela on maalaiskunta ja sen keskuskylä Sikasson alueen Sikasson piirissä Malissa. Se sijaitsee 115 kilometriä Sikassosta luoteeseen. Kunnassa on 12 500 ja kylässä 1 800 asukasta (vuonna 2009).


title: Dembela

text: Dembelan kunta rajoittuu koillisessa Sikasson piirin Tellan, idässä Mirian, etelässä Blendion ja Benkadin ja lännessä Koulikoron alueen Dioïlan piirin Niantjilan ja Bancon kuntiin. Maisemaa leimaavat tasangot ja kukkulat. Tärkeimmät vesistöt ovat Bagoé ja sen sivujoki Koba. Seutu kuuluu Sudanin ilmastovyöhykkeeseen. Kasvillisuus on metsäsavannia.


title: Dembela

text: Kuntaan kuuluu 11 kylää. Asukkaat ovat etupäässä bambaroita. Lisäksi on jonkin verran fulbeja. Yleisin kieli on bambara. Vallitseva uskonto on islam, jonka rinnalla harjoitetaan myös animismia.


title: Dembela

text: Dembelasta on yhteys RN7-maantielle Niénaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi sekä myytäväksi kasvatetut puuvilla, maapähkinä ja pavut. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan keräilyä, pienimuotoista kaupankäyntiä, käsityöammatteja ja mehiläishoitoa.


title: La Paloma

text: La Paloma () on espanjalaisen Sebastián Iradierin säveltämä habanera-rytminen, sanoitukseltaan merimiesaiheinen musiikkikappale 1800-luvun puolestavälistä. Siitä on tehty lukemattomia instrumentaali- ja lauluversioita eri puolilla maailmaa, ja niistä jopa 5 000 levytystä, enemmän kuin mistään muusta sävelmästä. Sitä ovat levyttäneet hyvin monentyyliset muusikot: viihdelaulajat kuten Dean Martin ja Mireille Mathieu, viihdeinstrumentalistit kuten Klaus Wunderlich ja James Last, jazzmuusikot Charlie Parkerista Carla Bleyhin, oopperalaulajat kuten Beniamino Gigli, Luciano Pavarotti ja Maria Callas sekä folk-, country- ja maailmanmusiikkinimet kuten Joan Baez, Merle Haggard, Ivan Rebroff ja Los Panchos. Suomessakin sen on levyttänyt yli 30 artistia monilla eri teosnimillä.


title: La Paloma

text: Baskisäveltäjä Sebastián Iradier sävelsi ”La Paloman” vierailtuaan pari vuotta aiemmin Kuubassa ja kuultuaan Havannassa suosittua habanera-musiikkia. Iradier kuoli pian kappaleen valmistumisen jälkeen.


title: La Paloma

text: ”La Paloma” alkoi kulkeutua purjelaivojen miehistöjen mukana ympäri maailmaa. Ensimmäisenä se nousi suosioon Meksikossa, jossa siihen ihastuttiin kuningashuonetta myöten. Laulusta tuli erittäin suosittu mitä erilaisimmissa musiikkikulttuureissa: Afganistanissa, Havaijilla, Filippiineillä, Saksassa, Romaniassa, Afrikan itärannikon Sansibarissa ja Intian Goassa. Sitä voidaan pitää ensimmäisenä maailmanlaajuisena ”hittikappaleena”. Kappaleen suosioon amatöörisoittajien keskuudessa vaikutti sekin, että sen säestys koostuu vain kahdesta vuorottelevasta soinnusta, toonikasta ja dominantista.


title: La Paloma

text: Laulun alkuperäinen ja tunnetuin sanoitus perustuu antiikin Kreikan myyttiin, jossa Persian kuninkaan Dareios I:n sotapäällikkö Mardonius oli tulossa sotaretkelle Ateenaan. Yksi hänen laivoistaan joutui Athos-vuoren edustalla merihätään ja upposi. Rannalla olleet kreikkalaiset näkivät heille oudon valkoisen kyyhkysen nousevan laivasta taivaalle. Valkokyyhkyjä käytettiin tuolloin kirjekyyhkyinä Persiassa, mutta Kreikassa ne olivat tuntemattomia. Tästä lähti elämään uskomus, jonka mukaan valkoinen kyyhkynen tuo hukkuvalta merimieheltä viimeisen lemmenviestin.


title: La Paloma

text: Ensimmäinen suomenkielinen levytys ”La Palomasta” lienee amerikansuomalaisen Walfrid Lehdon nimellä Volpi Leuto vuonna 1928 New Yorkissa tekemä gramofonilevy ”Siirtolaisen kaiho”.


title: La Paloma

text: Tunnetuin suomenkielinen sanoitus sävelmään on Raili Kahilaisen kirjoittama. Siinä merimies sanoo lähtiessään rakkaimmalleen, että jos kuolee matkallaan, hänen sielunsa jää elämään valkean kyyhkysen muodossa. Sen ensimmäinen levyttäjä on Erkki Junkkarinen vuodelta 1955, Toivo Kärjen sovituksena nimeltä ”La Paloma”. Vuotta myöhemmin sen levytti samalla nimellä Olavi Virta ja kahta vuotta myöhemmin Kalevi Korpi, vuonna 1970 Eino Grön, vuonna 1974 Matti Esko, vuonna 1977 Teuvo Valo ja vuonna 1979 Erkki Junkkarinen. "Suuressa toivelaulukirjassa" numero 1 on kappaleen nuotit ja Kahilaisen teksti nimellä ”Kyyhkynen”. Sillä nimellä sävelmän ovat levylle laulaneet ainakin Arja Saijonmaa (1994) ja Viktor Klimenko (1998). Kari Tapio on levyttänyt sanoituksen nimellä ”Valkokyyhkynen”. Sitten on vielä monia instrumentaaliversioita sekä Vesa-Matti Loirin sanoittama ja Jean-Pierre Kuselan hahmossa esittämä huumoriversio ”Merten di Verten” eli ”Lääketieteen opiskelijan epätoivo” (1986).


title: Dialakoro

text: Dialakoro on maalaiskunta ja sen keskuskylä Sikasson alueen Sikasson piirissä Malissa. Se sijaitsee 100 kilometriä Sikassosta luoteeseen. Kunnassa on 5 500 ja kylässä 2 100 asukasta (vuonna 2009).


title: Dialakoro

text: Dialakoron kunta rajoittuu pohjoisessa Sikasson piirin Dogonin, idässä Kabarasson, etelässä Kignanin ja lännessä Koumankoun kuntiin.


title: Dialakoro

text: Kuntaan kuuluu neljä kylää. Asukkaat ovat bambaroita ja senufoja.


title: Dialakoro

text: Seudun pääelinkeino on maanviljely. Tärkeimmät viljelykasvit ovat puuvilla, maissi, durra ja hirssi. Lisäksi harjoitetaan karjanhoitoa ja pienimuotoista kaupankäyntiä.


title: Kääpiömerisiili

text: Kääpiömerisiili ("Echinocyamus pusillus") on hietadollareihin kuuluva merisiililaji. Se on soikea ja litteä, enintään 1,5 senttiä pitkä. Kääpiömerisiili on väriltään harmaanvihreä, mutta muuttuu vahingoittuessaan vihreäksi. Peräaukko on kuoren alapuolella. Kääpiömerisiili elää karkeassa hiekassa ja hienossa sorassa Britteinsaarien ympärillä. Se on saarten ainoa merisiililaji.


title: Dogoni

text: Dogoni on maalaiskunta ja sen keskuskylä Sikasson alueen Sikasson piirissä Malissa. Se sijaitsee 120 kilometriä Sikassosta luoteeseen. Kunnassa on 13 400 ja kylässä 2 900 asukasta (vuonna 2009).


title: Dogoni

text: Dogonin kunta rajoittuu etelässä Sikasson piirin Kabarasson ja Dialakoron, lounaassa Koumankoun, koillisessa ja idässä Koutialan piirin Konséguélan ja Faguin ja luoteessa Koulikoron alueen Dioïlan piirin N’Dlondougoun kuntiin. Maisemaa leimaavat kyliä erottavat kukkulajonot. Vesistöjä ovat pohjoisrajalla virtaava Banifing ja sen sadekauden jälkeen kuivuvat sivujoet. Seutu kuuluu Sudanin ilmastovyöhykkeeseen.


title: Dogoni

text: Kuntaan kuuluu 14 kylää. Asukkaat ovat etupäässä senufoja ja bambaroita. Lisäksi on jonkin verran miniankoja ja fulbeja. Yleisimmät kielet ovat bambara ja senufo. Vallitseva uskonto on islam, mutta kunnassa on myös animisteja ja kristittyjä.


title: Dogoni

text:
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, fonio ja pavut sekä myytäväksi kasvatettava puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, keräilyä, käsityöammatteja ja pienimuotoista kaupankäyntiä. Dogonissa,
Nagnanissa ja N’Djibougoussa pidetään viikoittaiset markkinat.


title: Sanremon ralli 1975

text:
Sanremon ralli 1975 oli MM-rallikauden 1975 8. osakilpailu, joka ajettiin pääosin kestopäällysteellä. Rallin kilpailukeskuksena toimi Sanremon kaupunki Italiassa. Kilpailu ajettiin 1.lokakuuta – 4.lokakuuta välisenä aikana. Kilpailu oli järjestyksessään 17. Sanremon ralli.
Rallin voittoon ajoi ruotsalaispari Björn Waldegård & Hans Thorszelius ajokkinaan Lancia Stratos. Toiseksi sijoittui italialaispari Maurizio Verini & Francesco Rossetti Fiat 124 Abarth Rallyella. Kolmanneksi ajoivat ranskalaiset Jean-Luc Thérier & Michel Vial Alpine A110:lla.


title: Sanremon ralli 1975

text: Suomalaisia kisaan starttasi neljä kuljettajaa: Markku Alén, Timo Mäkinen Rauno Aaltonen ja Simo Lampinen, mutta he joutuivat keskeyttämään kilpailun.


title: Fiat 124 Sport Spider

text: Fiat 124 Sport Spider on Fiatin vuosina 1966–1982 valmistama kaksiovinen kangaskattoinen cabriolet, joka korvasi edeltäneet 1500/1600 Cabriolet -mallit. Fiatin lopetettua mallin tuotannon Pininfarina jatkoi sen valmistusta Pininfarina Spider -nimisenä vuoteen 1985 saakka. Yhdysvalloissa Sport Spideria myytiin nimellä Fiat Spider 2000.


title: Fiat 124 Sport Spider

text: Pininfarinan suunnittelema 124 Sport Spider esiteltiin Torinon autonäyttelyssä 1966. Se perustui sedan-korisen Fiat 124:n lyhennetylle alustalle. Ensimmäisen sarjan (AS) malleissa oli 1,4-litrainen (90 hv) moottori.


title: Fiat 124 Sport Spider

text: Vuonna 1969 esitelty toinen sarja (BS) toi mukanaan uudistuksia, kuten esimerkiksi peruutusvalot ja parannellut jarrut. Seuraavana vuonna saataville tuli suurempi 1,6-litrainen (110 hv) moottori, jolla varustetut mallit tunnisti konepellin kahdesta kohoumasta.


title: Fiat 124 Sport Spider

text: Kolmas sarja (CS) esiteltiin vuonna 1972, moottorivaihtoehtoina olivat 132-mallista peräisin olevat 1,6- (108 hv) ja 1,8-litraiset (118 hv). Tehokkaimaksi malliksi esiteltiin Abarth Rally, jossa 1,8-litraisen moottorin teho oli kaksoiskaasuttimien ansiosta 128 hevosvoimaa. Kyseistä mallia valmistettiin vain hieman yli tuhat kappaletta. Vuoden 1974 jälkeen Spiderin myynti Euroopassa päättyi, ja autoa vietiin ainoastaan Pohjois-Amerikan markkinoille.


title: Fiat 124 Sport Spider

text: Vuonna 1978 esiteltiin 2,0-litrainen moottori, jonka teho oli vähäiset 87 hevosvoimaa, Kalifornian markkinoilla vielä sitäkin vähemmän. Seuraavana vuonna moottori sai polttoaineen suihkutusjärjestelmän, ja teho nousi 102 hevosvoimaan. Vuonna 1981 markkinoille tuli Fiat Turbo 2000 Spider, jonka moottorissa oli turboahtimen ja Boschin suihkutusjärjestelmän ansiosta tehoa 122 hevosvoimaa. Kyseistä mallia valmistettiin 1 200 kappaletta.


title: Fiat 124 Sport Spider

text: Vuonna 1982 auton valmistus siirtyi kokonaan Pininfarinalle ja myynti Euroopassa aloitettiin uudelleen. Tämän DS-sarjan moottori oli 2,0-litrainen, ja Euroopassa myydyissä malleissa teho oli 105 hevosvoimaa, Pohjois-Amerikkaan viedyissä puolestaan 102 hevosvoimaa. Vuonna 1983 tuli markkinoille mekaanisella ahtimella varustettu Spidereuropa VX, jossa oli tehoa 135 hevosvoimaa. Sitä valmistettiin ainoastaan 500 kappaleen erä.


title: Doumanaba

text: Doumanaba on maalaiskunta ja sen keskuskylä Sikasson alueen Sikasson piirissä Malissa. Se sijaitsee 50 kilometriä Sikassosta luoteeseen. Kunnassa on 13 900 ja kylässä 5 100 asukasta (vuonna 2009).


title: Doumanaba

text: Doumanaban kunta rajoittuu pohjoisessa Sikasson piirin Sanzanan, idässä Gongasson, etelässä Kapolondougoun ja lännessä Kofanin, Tiankadin ja Mirian kuntiin. Maisemaa leimaavat tasangot ja ylängöt. Ilmasto on sudanilaistyyppinen.


title: Doumanaba

text: Kuntaan kuuluu kahdeksan kylää. Asukkaat ovat etupäässä senufoja. Lisäksi on fulbeja, bambaroita ja bozoja. Yleisimmät kielet ovat senufo ja bambara. Vallitseva uskonto on islam, mutta kunnassa on myös kristittyjä ja animisteja.


title: Doumanaba

text: Doumanaban kautta kulkee Gongasson ja Fanan välinen maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, riisi, hirssi, durra, maapähkinä ja lehmänpapu. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta ja hyödynnetään metsiä.


title: Finkolo Ganadougou

text: Finkolo Ganadougou on maalaiskunta Sikasson alueen Sikasson piirissä Malissa. Sen keskuskylä Finkolo sijaitsee 85 kilometriä Sikassosta länteen. Kunnassa on 17 300 ja keskuskylässä 4 300 asukasta (vuonna 2009).


title: Finkolo Ganadougou

text: Finkolo Ganadougoun kunnan pinta-ala on noin 600 neliökilometriä. Se rajoittuu pohjoisessa Sikasson piirin Minikon ja Niénan, idässä Zanférébougoun, Kapolondougoun ja Kolokoban, etelässä Lobougoulan ja N’Tjikounan ja lännessä Kolondiéban piirin Nangalasson kuntiin. Maisemaa leimaavat tasangot ja ylängöt. Pysyviä vesistöjä ei ole. Ilmasto on sudanilais-sahelilainen. Kasvillisuus on heinä- ja pensassavannia.


title: Finkolo Ganadougou

text: Kuntaan kuuluu 16 kylää. Asukkaat ovat etupäässä fulbeja, bambaroita ja senufoja. Vallitseva uskonto on islam, jonka rinnalla harjoitetaan myös animismia.


title: Finkolo Ganadougou

text: Seudun pääelinkeinot ovat maanviljely ja karjanhoito. Tärkein rahakasvi on puuvilla. Kotieläimiä ovat naudat, lampaat, vuohet, aasit ja siipikarja.


title: Walfrid Lehto

text: Walfrid Olganpoika Lehto (11. toukokuuta 1896 Jämsä – 4. tammikuuta 1946 Jämsä) oli amerikansuomalainen baritonilaulaja, joka käytti taiteilijanimeä Volpi Leuto. Hän levytti vuosina 1928–1929 yhteensä kaksikymmentä laulua gramofonilevyille New Yorkissa.


title: Walfrid Lehto

text: Lehto oli kotoisin Jämsän Hassista ja oppi laulamaan kotiseutunsa pappilassa. 30 vuoden iässä hän antoi konsertteja Helsingissä muun muassa Leo Funtekin kanssa. Lokakuussa 1926 "Helsingin Sanomat" kertoi hänen lähteneen Yhdysvaltoihin ja aikovan pitää siellä konserttikiertueen kapellimestari Jukka Mäkirinteen avustamana. Lehto asettui New Yorkiin, jossa toimi kahvila- ja oopperalaulajana. Hän teki siellä myös äänilevyjä muun muassa italialaisten Alfredo Cibellin ja Margherita Violanten sekä suomalaisen Annie Mörkin kanssa. Lehto asui Yhdysvalloissa kahdeksan vuotta, kunnes lauluäänensä heikennyttyä palasi 1930-luvulla Suomeen. Vuosikymmenen lopulla hän antoi laulutunteja Helsingin Katajanokalla. Hän kuoli köyhänä kotikylässään Jämsässä vuonna 1946.


title: Kantokorpi

text: Kantokorpi on sukunimi, joka on muun muassa seuraavilla suomalaisilla henkilöillä:


title: Chalk’s Ocean Airways

text: Chalk’s Ocean Airways oli yhdysvaltalainen lentoyhtiö, joka toimi vuosina 1917–2007. Lentoyhtiön perustaja oli Arthur ”Pappy” Chalk, joka oli myös lentäjä. Yritys käytti vesilentokoneita ja lensi pääasiassa Miamin ja Bahaman välillä. Vuonna 2005 tapahtuneen Chalk’s Ocean Airwaysin lento 101 -onnettomuuden jälkeen lentoyhtiö kärsi paljon tappiota ja se lakkautettiin vuonna 2007. Yhtiön päämaja sijaitsi Fort Lauderdalessa – Hollywoodin kansainvälisellä lentoasemalla, Browardin piirikunnassa Floridassa.


title: Graafitietokanta

text: Graafitietokanta on tietokanta, jossa tietoa varastoidaan solmuihin (eng. "nodes") ja niiden välisiin suhteisiin, eli kaariin ("edges"). Näin ollen rakenne muodostaa graafin, josta myös nimi. Oleellinen osa graafitietokantoja on myös kyselykieli jolla tietoa haetaan tietokannasta. Toisin kuin relaatiomalliin perustuvissa tietokannoissa kyselykieleksi vakiintunut ja hyvin standardisoitu SQL, ei graafitietokannoilla ole vastaavaa standardisoitua kyselykieltä.


title: Graafitietokanta

text: Graafitietokannoissa entiteetit esitetään solmukohtina, eli "nodeina." Solmut ovat yhteydessä toisiin solmuihin. Yhteydet voivat kuvata eri asioita, kuten "A on töissä kohteessa B".


title: Graafitietokanta

text: Kukin yhteys (eli kaari) voi lisäksi pitää sisällään muuta relevanttia tietoa ("properties") liittyen solmujen yhteyteen.


title: Graafitietokanta

text: Koska graafitietokannat varastoivat yhteydet muihin solmuihin suoraan solmu-tietueeseen, on kyselyiden toteuttaminen usein nopeampaa kuin esimerkiksi relaatiomalliin perustuvissa tietokannoissa (eli relaatiotietokannoissa), joissa liittyvä tieto täytyy hakea erikseen käymällä läpi jokainen talletettu tietue.


title: Graafitietokanta

text: Käytännön esimerkki "relaatiotietokannan" hausta voisi olla tilanne, jossa haettaisiin käyttäjän (ID 99) kaikki seuraajat. Relaatiotietokannassa tämä tehtäisiin hakemalla tiedot seuraajat-relaatiosta (taulusta) hakemalla kaikki käyttäjät, jotka seuraavat haluttua käyttäjä-ID 99:iä.


title: Graafitietokanta

text: Vastaavasti graafitietokannassa vastaava haku saataisiin suoritettua "seuraamalla" käyttäjä-solmuun tallennettuja yhteyksiä (joiden tyyppi on "seuraaja"), nopeuttaen kyselyä huomattavasti suurilla tietomäärillä.


title: Graafitietokanta

text: Graafitietokannat soveltuvat myös erittäin hyvin monimuotoisten, eli polymorfisten suhteiden tallentamiseen.


title: Markus Järvinen

text: Markus Järvinen (s. 13. kesäkuuta 1988) on suomalainen salibandyn pelaaja. Hämeenlinnalaissyntyinen Järvinen on pelannut urallaan FBC Turun ja TPS:n riveissä. Hän on pelannut vasempana laitahyökkääjänä sekä puolustajana ja on esiintynyt 36:ssa Salibandyliigaottelussa, sekä 8:ssa poikien U19-maajoukkueen ottelussa. Järvinen on saavuttanut urallaan U19-poikien MM-hopeamitalin vuonna 2005.


title: Markus Järvinen

text:
http://salibandy.fi/huippu-urheilu/maajoukkueet/pojat/tilastot/pelaajatilastot/
http://salibandy.fi/huippu-urheilu/salibandyliiga/historia-ja-ennatykset/
http://salibandy.fi/huippu-urheilu/divari/historia-ja-ennatykset/
http://nhlfinns.net/salibandy/pelaaja/markus-jarvinen-19880613


title: Halleyn planeetta

text: Halleyn planeetta oli suomalainen yhtye. Se julkaisi yhden, samannimisen albumin 1986. Kokoonpano yhdisteli musiikissaan pop- ja kansanmusiikkielementtejä.Lähde:


title: Kignan

text: Kignan on maalaiskunta ja sen keskuskylä Sikasson alueen Sikasson piirissä Malissa. Se sijaitsee 75 kilometriä Sikassosta luoteeseen. Kunnassa on 26 000 ja kylässä 8 600 asukasta (vuonna 2009).


title: Kignan

text: Kignanin kunnan pinta-ala on 1 202 neliökilometriä. Se rajoittuu pohjoisessa Sikasson piirin Koumankoun, Dialakoron ja Kabarasson, idässä Kourouman, etelässä Sanzanan ja lännessä Tellan kuntiin. Maisemaa leimaavat tasangot ja kukkulat. Vesistöistä tärkein on sadekauden jälkeen kuivuva Bagoén sivujoki N’kègnè. Seutu kuuluu Sudanin ilmastovyöhykkeeseen.


title: Kignan

text: Kuntaan kuuluu 15 kylää. Asukkaat ovat etupäässä senufoja, bambaroita ja miniankoja. Lisäksi on muun muassa dogoneja, fulbeja ja bozoja. Yleisin kieli on bambara.


title: Kignan

text: Kignanin kautta kulkee Gongasson ja Fanan välinen maantie. Seudun pääelinkeinot ovat maanviljely ja karjanhoito. Tärkeimmät vijlelykasvit ovat hirssi, durra, maissi, maapähkinä ja myytäväksi kasvatettava puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja. Teollisuutta edustavat CMDT:n puuvillankäsittelylaitos ja sen jätekuitua hyödyntävä Sucotex.


title: Kofan

text: Kofan on maalaiskunta Sikasson alueen Sikasson piirissä Malissa. Sen keskuskylä Kafana sijaitsee 75 kilometriä Sikassosta luoteeseen. Kunnassa on 10 300 ja kylässä 4 200 asukasta (vuonna 2009).


title: Kofan

text: Kofanin kunta rajoittuu pohjoisessa Sikasson piirin Mirian ja Tiankadin, koillisessa Doumanaban, kaakossa ja etelässä Kapolondougoun ja lännessä Niénan kuntiin. Maisemaa leimaavat ylängöt ja kukkulat. Seutu kuuluu Sudanin vyöhykkeeseen. Kasvillisuus on metsäsavannia.


title: Kofan

text: Kuntaan kuuluu kahdeksan kylää. Asukkaat ovat etupäässä senufoja. Lisäksi on bambaroita ja fulbeja. Vallitseva uskonto on islam, mutta kunnassa on myös kristittyjä ja animisteja.


title: Kofan

text: Seudun pääelinkeino on maanviljely. Tärkeimmät vijlelykasvit ovat maissi, hirssi, durra ja riisi sekä myytäväksi kasvatettavat puuvilla ja maapähkinä.


title: Tryggve Saxén

text: Tryggve Saxén (k. 2. maaliskuuta 1970) oli suomalainen akateemikko. Koulutukseltaan hän oli filosofian tohtori ja hän toimi talousmatematiikan ja tilastotieteen professorina. Saxén toimi Vaasan kauppakorkeakoulun ensimmäisenä rehtorina vuosina 1968–1970. Saxén kuoli 49-vuotiaana.


title: Lungron eparkia

text: Katolinen Lungron eparkia (, ) on Italialais-albanialaisen katolisen kirkon Italian Calabriassa toimiva hiippakunta.


title: Lungron eparkia

text: Eparkia perustettiin vuonna 1919 suoraan Pyhän istuimen alaisuuteen, Italialais-albanialaisen katolisen kirkon jäsenille. Nämä ovat katolisia, jotka käyttävät bysanttilaista liturgiaa ja joiden esi-isät olivat siirtyneet pääosin Epeiroksesta ja Albaniasta Sisiliaan ja Calabriaan.


title: Lungron eparkia

text: Hiippakuntaan liitettiin alueita Rossanon arkkihiippakunnasta, Cassano all'Jonion hiippakunnasta ja San Marco e Bisignanon hiippakunnasta.


title: Lancia Ypsilon

text: Lancia Ypsilon on Lancian vuosina 1995–2018 valmistama pieni henkilöautomalli, joka korvasi Lancia Y10:n. Sen ensimmäistä sukupolvea myytiin nimellä Lancia Y.


title: Lancia Ypsilon

text: Tammikuussa 1996 Roomassa esitelty Lancia Y perustui Fiat Punton pohjalevylle, mutta oli sitä hienostuneempi ja paremmin varusteltu malli. Moottorit olivat 1,2- (60 hv) ja 1,4-litraiset (80 hv) ja kuuluivat FIRE-sarjaan.


title: Lancia Ypsilon

text: Vuoden 2000 Euro NCAP -kolaritestistä Lancia Y sai tulokseksi kaksi tähteä viidestä.


title: Lancia Ypsilon

text: Vuonna 1997 valikoimaan lisättiin 1,1-litrainen (55 hv), joka tuli Elefantino Blu -perusmallin moottoriksi. Toinen uutuus oli 16-venttiilinen versio 1,2-litraisesta, teholtaan 86 hevosvoimaa. Seuraavana vuonna esiteltiin kyseisellä moottorilla varustettu urheilullinen Elefantino Rosso, jossa oli madallettu alusta ja lyhyemmät vaihdelaatikon välitykset.


title: Lancia Ypsilon

text: Pariisin autonäyttelyssä syksyllä 2000 esiteltiin uudistunut Lancia Y, jonka näkyvin muutos oli uusi etupuskuri. Muita pieniä uudistuksia tehtiin sekä sisä- että ulkopuolella. Uutena lisävarusteena tarjolle tuli navigointijärjestelmä.


title: Lancia Ypsilon

text: Mallin toinen sukupolvi esiteltiin vuonna 2003 Ypsilon-nimisenä. Se perustui toisen sukupolven Fiat Punton alustalle, mutta oli jälleen tarkoitettu ylellisemmäksi malliksi. Bensiinimoottoreina olivat edellisestä sukupolvesta periytyvä 1,2-litrainen 8V- ja 16V-versioina sekä uusi 16-venttiilinen 1,4-litrainen. Tarjolla oli myös 1,3-litrainen Multijet-dieselmoottori. Manuaalivaihteiston lisäksi valittavana oli viisivaihteinen DFN-robottivaihteisto.


title: Lancia Ypsilon

text: Venetsian elokuvajuhlilla 2006 Lancia esitteli uudistuneen Ypsilonin, johon tehtiin muutoksia muun muassa puskureihin ja sisustaan. 1,2 16V:n korvasi 1,4 8V (77 hv) ja 1,4-litraisen 16-venttiiliseen versioon tuli kuusiportainen vaihteisto.


title: Lancia Ypsilon

text: Kolmas sukupolvi esiteltiin Geneven autonäyttelyssä keväällä 2011. Se perustuu samalle pohjalevylle kuin Fiat 500 ja Panda sekä Ford Ka. Korimalliltaan Ypsilon oli nyt ensimmäistä kertaa viisiovinen. Isossa-Britanniassa, Irlannissa ja Japanissa mallia myytiin Chrysler-merkkisenä.


title: Lancia Ypsilon

text: Vuoden 2015 Euro NCAP -kolaritestistä Ypsilon sai tulokseksi kaksi tähteä viidestä.


title: Lancia Ypsilon

text: Frankfurtin autonäyttelyssä syksyllä 2015 esiteltiin kasvojenkohotuksen kokenut Ypsilon, joka sai uuden etupuskurin ja -säleikön sekä suuremmat sumuvalot. Sisällä uutta oli viisituumainen tietoviihdejärjestelmän kosketusnäyttö.


title: Keiō-rautatiet

text: Keiō-rautatiet () on japanilainen rautatieyhtiö, joka toimii Suur-Tokion alueella Tokion metropolissa ja Kanagawan prefektuurissa. Se luetaan suurten yksityisten rautatieyhtiöiden ("ōte-shitetsu") joukkoon. Keiōn linjat palvelevat pääosin Tokion länsiosia eli Taman aluetta: Keiō yhdistää Tokion (東京) Hachiōjin kaupunkiin (八王子), mistä yritys on saanut nimensä. Yhtiön rautatielinjojen yhteispituus on 84,7 kilometriä ja sillä on käytössään 69 asemaa. Päivittäin se kuljettaa keskimäärin noin 1,82 miljoonaa matkustajaa (vuonna 2016). Keiō on osa Keiō Groupia, jonka muut yritykset toimivat muun muassa liikenteen, logistiikan, kiinteistönvälityksen ja vapaa-ajan palveluiden aloilla.


title: Keiō-rautatiet

text: Yhtiöllä on 2 497 työntekijää (vuonna 2017). Sen pääkonttori sijaitsee Tokion metropolin Taman kaupungissa.


title: Keiō-rautatiet

text: Nykyisen yrityksen edeltäjä oli vuonna 1910 perustettu Keiō-sähköraitiotie (), joka aloitti vuonna 1913 liikennöinnin Sasazukan ja Chōfun välillä. Shinjukuun linjaa jatkettiin 1916, ja vuonna 1926 yritykseen liitettiin Hachiōjiin saakka liikennöinyt Gyokunan-rautatie. Nykyinen Inokashira-linja oli alun perin toisen yrityksen, Teito-rautatien hallussa. Se liitettiin vuonna 1940 Odakyū-rautateihin, joka kuitenkin yhdistettiin toisen maailmansodan keskellä vuonna 1942 Tōkyū-rautateihin; myös Keiō-sähköraitiotie menetti itsenäisyytensä vuonna 1944 ja yhdistettiin Tōkyūhun. Sodan päättymisen jälkeen vuonna 1948 nämä liitokset purettiin, ja nykyinen yritys sai alkunsa. Tōkyūsta pilkotuista yrityksistä se oli pienin.


title: Keiō-rautatiet

text: Keiō-rautateiden päälinja liittää Shinjukun rautatieaseman Keiō-Hachiōjin rautatieasemaan. Muut linjat haarautuvat tästä linjasta, lukuun ottamatta Inokashira-linjaa, joka kuitenkin risteää päälinjan kanssa. Tokion päässä Keiō harjoittaa läpiajoliikennettä Toein Shinjuku-linjalle.


title: Ironiavälimerkki

text: Ironiavälimerkki on välimerkki, jota on ehdotettu erottamaan tekstiin sisältyvä ironia tai sarkasmi. Sen käyttöönottoa on pohdittu jo 1500-luvun lopulta lähtien. Yleisin ironiavälimerkki on käänteinen kysymysmerkki (⸮). Vuonna 2007 Alankomaissa kehitettiin uusi ironiavälimerkki (), joka tunnetaan nimellä "ironieteken".


title: Chileläinen keittiö

text: Chilelainen keittiö se on alkuperältään Chilen alkuperäiskansojen ruokaperinteen, espanjalaisen siirtomaavallan ja muiden eurooppalaisten vaikutteiden välinen seos, joka yhdistää näiden ruokia, tapoja ja kulinaarisia tottumuksia.


title: Franklin Carmichael

text: Franklin Carmichael (4. toukokuuta 1890 Orillia, Ontario – 24. lokakuuta 1945 Toronto, Ontario) oli kanadalainen taidemaalari. Hän aloitti vuonna 1911 opiskelun Ontario College of Artissa, jossa hänen opettajinaan toimivat William Cruickshank ja George Reid. Hän sai Torontossa opetusta myös saksalaissyntyiseltä Gustav Hahnilta.


title: Franklin Carmichael

text: Vuonna 1920 Carmichael perusti Lawren Harrisin, A. Y. Jacksonin, Frank Johnstonin, Arthur Lismerin, J. E. H. MacDonaldin ja Frederick Varleyn kanssa Group of Seven -taiteilijaryhmittymän.


title: Kolokoba

text: Kolokoba on maalaiskunta ja sen keskuskylä Sikasson alueen Sikasson piirissä Malissa. Se sijaitsee 55 kilometriä Sikassosta länteen. Kunnassa on 7 700 ja kylässä 1 100 asukasta (vuonna 2009).


title: Kolokoba

text: Kolokoban kunta rajoittuu pohjoisessa Sikasson piirin Kapolondougoun, Farakalan ja Natienin, idässä Missirikoron, etelässä Lobougoulan ja lännessä Finkolo Ganadougoun kuntiin. Maisemaa leimaavat tasangot ja kukkulat. Vesistöjä ovat sadekauden jälkeen virtaavat Koungui ja Kodialan. Seutu kuuluu Sudanin vyöhykkeeseen. Kasvillisuus on metsäsavannia.


title: Kolokoba

text: Kuntaan kuuluu kymmenen kylää. Asukkaat ovat etupäässä senufoja. Lisäksi on bambaroita, samoja ja fulbeja. Vallitseva uskonto on islam, mutta kunnassa on myös kristittyjä ja animisteja.


title: Kolokoba

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, durra, riisi ja pavut. Myytäväksi kasvatetaan puuvillaa. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, keräilyä ja käsityöammatteja. Kolokobassa ja Zanadougoussa pidetään viikoittaiset markkinat.


title: Koumankou

text: Koumankou on maalaiskunta ja sen keskuskylä Sikasson alueen Sikasson piirissä Malissa. Se sijaitsee 105 kilometriä Sikassosta luoteeseen. Kunnassa on 9 000 ja kylässä 2 200 asukasta (vuonna 2009).


title: Koumankou

text: Koumankoun kunta rajoittuu idässä Sikasson piirin Dogonin ja Dialakoron, etelässä Kignanin ja lännessä Tellan sekä pohjoisessa Koulikoron alueen Dioïlan piirin Bancon, Diébén ja N’Dlondougoun kuntiin. Maisemaa leimaavat tasangot ja kukkulat. Vesistöjä ovat Bagoén pienet sivujoet. Seutu kuuluu Sudanin vyöhykkeeseen. Kasvillisuus on metsäsavannia.


title: Koumankou

text: Kuntaan kuuluu neljä kylää. Asukkaat ovat etupäässä bambaroita. Lisäksi on fulbeja ja miniankoja. Vallitseva uskonto on islam, mutta kunnassa on myös kristittyjä ja animisteja.


title: Koumankou

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, durra ja hirssi. Kotieläimiä ovat naudat, lampaat, vuohet ja aasit. Lisäksi harjoitetaan keräilyä ja kalastusta.


title: Elämän sävel

text:
Elämän sävel on suomalaislaulaja Dannyn vuonna 1988 julkaistu kahdestoista studioalbumi. Sillä on kappale ”Amarillo”, josta tuli hitti. Mukana on myös uusioversiot Dannyn vanhoista hiteistä ”Tuuliviiri” ja ”Vähän ennen kyyneleitä”.A-puoli
B-puoli


title: A. Y. Jackson

text: Alexander Young Jackson CC (3. lokakuuta 1882 Montreal – 5. huhtikuuta 1974 Kleinburg) oli kanadalainen taidemaalari. Hän oli Group of Seven -taiteilijaryhmittymän johtava jäsen. Hän sai Kanadan ritarikunnan "Companion"-arvon sekä Kanadan kuninkaallisen akatemian mitalin elinikäisistä saavutuksista.


title: A. Y. Jackson

text: Jacksonin opettajiin kuului Edmond Dyonnet. Hän opiskeli myös Pariisissa Jean-Paul Laurensin johdolla; hän oli Euroopassa syyskuusta 1907 joulukuuhun 1909.


title: Kourouma

text: Kourouma on maalaiskunta ja sen keskuskylä Sikasson alueen Sikasson piirissä Malissa. Se sijaitsee 75 kilometriä Sikassosta pohjoiseen. Kunnassa on 14 700 ja kylässä 3 100 asukasta (vuonna 2009).


title: Kourouma

text: Kourouman kunta rajoittuu pohjoisessa Sikasson piirin Kabarasson, idässä Kouoron ja Klélan, etelässä Sanzanan ja lännessä Kignanin kuntiin. Maisemaa leimaavat tasangot ja kukkulat. Pysyviä vesistöjä ei ole. Seutu kuuluu Sudanin vyöhykkeeseen. Kasvillisuus on metsäsavannia.


title: Kourouma

text: Kuntaan kuuluu kymmenen kylää. Asukkaat ovat etupäässä senufoja. Lisäksi on jonkin verran fulbeja, miniankoja, dogoneja ja bambaroita. Yleisimmät kielet ovat senufo ja bambara. Vallitseva uskonto on animismi, mutta kunnassa on myös muslimeja ja kristittyjä.


title: Kourouma

text: Kylistä on kuivana aikana liikennöitävät yhteydet Sikasson maantielle. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi ja myytäväksi kasvatettava puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan keräilyä, pienimuotoista kaupankäyntiä ja käsityöammatteja. Kouroumassa ja Fôhissa pidetään viikoittaiset markkinat.


title: Kourouma

text: Kunnassa toimii kymmenen alakoulua. Kouroumassa ja Fohissa on yläkoulut ja terveyskeskukset. Vesihuolto käsittää porakaivoja sekä Kourouman ja Fohin vesijohdot. Kouroumassa on Sotelman huonokuntoinen lankapuhelinyhteys. Kunnassa on myös Orangen matkapuhelinverkko.


title: Kourouma

text: Paikallisia nähtävyyksiä ovat Tiogolan ja Niangnéguélan luolat. Matkailua kuntaan ei ole.


title: Trumpf

text: Trumpf on saksalainen teräksentyöstökoneita valmistava yritys. Trumpf on vuonna 1923 perustettu perheyritys, jonka pääkonttori on Ditzingenissä, lähellä Stuttgartia. Trumpf on yksi maailman suurimmista työstökoneiden valmistajista. Trumpf on maailman johtava teollisuuden laserleikkauskoneiden valmistaja. Yritys aloitti hiilidioksidilasereiden myymisen vuonna 1979.


title: Trumpf

text: Trumpfin hallituksen puheenjohtaja on Nicola Leibinger-Kammüller. Vuonna 2016 Trumpfin liikevaihto oli 2,8 miljardia euroa. Vuonna 2014 yritys perusti oman pankin voidakseen tarjota asiakkaille rahoitusta. Vuonna 2016 yritys on laajentanut metallien kolmiulotteiseen tulostukseen. Viime aikoina Trumpf on panostanut Industry 4.0 -suunnitelmaan, jossa hyödynnetään sen AXOOM-nimistä digitaalista alustaa, joka tekee tehtaista älykkäitä. AXOOM on Trumpfin tytäryhtiö.


title: Trumpf

text: Trumpfin kilpailijoita ovat Coherent, IPG, Han's Laser, Amada, Prima Industrie ja Bystronic.


title: Sergio Pettis

text: Sergio Jerome Pettis (s. 18. elokuuta 1993 Milwaukee, Wisconsin) on yhdysvaltalainen vapaaottelija. Hän on otellut UFC:ssä vuodesta 2013 alkaen.


title: Sergio Pettis

text: Pettis syntyi Milwaukeessa Eugene Pettis Juniorille ja Annette Garcialle. Hän varttui samaisessa kaupungissa vanhemman veljensä Rayn ja Anthonyn kanssa. Pettisin suku on lähtöisin Puerto Ricosta ja Meksikosta. Hänen isoisänsä Eugene Perez muutti sukunimensä enemmän englannin kieliseen muotoon Pettis välttääkseen syrjintää. Pettis kävi katolilaista yksityiskoulua Pius XI High Schoolissa.


title: Sergio Pettis

text: Pettis aloitti kamppailulajien harjoittelemisen veljensä Anothonyn tavoin taekwondolla. Sittemmin hän on saavuttanut 2. danin mustan vyön. Hän on vapaaottelun myötä harjoitellut myös potkunyrkkeilyä ja brasilialaista jujutsua, josta hänellä on purppura vyö.


title: Sergio Pettis

text: Pettis aloitti vapaaottelu-uransa syyskuussa 2011, jolloin hän otteli ensimmäisen ottelunsa kääpiösarjassa Kyle Viviania vastaan. Pettis voitti kamppailun teknisellä tyrmäyksellä päähän potkulla ensimmäisen erän alussa. Pettis otteli vielä seuraavat kaksi ottelua kääpiösarjassa voittaen molemmat. Ensin hän voitti Tony Zelinskin myös tekniseen tyrmäykseen johtaneella päähän potkulla, mutta toisessa erässä. Kolmannen Pettis voitti luovutuksella ensimmäisessä erässä Mike Lindquistia vastaan.


title: Sergio Pettis

text: 2012 Pettis otteli yhden ottelun kärpässarjassa, jossa hän voitti Chris Haneyn tuomariäänin.


title: Sergio Pettis

text: UFC


title: Sergio Pettis

text: Resurrection Fighting Alliance


title: Sergio Pettis

text: North American Fighting Championship


title: Rikos napamerellä

text: Rikos Napamerellä ("The White South", 1949) on Hammond Innesin kirjoittama meriaiheinen jännitysromaani.


title: Rikos napamerellä

text: Päähenkilö on sodasta palannut RNVR:n eli brittien vapaaehtoisreservin kapteeniluutnantti Duncan Graig, joka päättää erään ystävänsä ehdotuksesta hakea työtä Etelä-Afrikasta. Hän saa kyydin sinne sattumoisin erään valaanpyyntiyrittäjän, eversti Blandin koneessa. Perillä osoittautuu, että työn saanti onkin tiukassa. Lopulta Bland tulee pyytämään Graigin avukseen: hän tarvitsee kapteenin omistamalleen hinaaja "Tauer III:lle" edellisen loukkaannuttua vakavasti autokolarissa. Graig entisenä korvetin päällikkönä sopii hienosti koska alus on juuri korvetista muunnettu hinaajaksi.


title: Rikos napamerellä

text: Matka etelään sujuu normaalisti, joskin aluksen lääkäri aiheuttaa alkoholistina pahoja ongelmia. Perillä selviää, että pyyntipäällikkö Blandin miniän isä Berndt Nordahl on kadonnut, ja hänen kanssaan hakausväleissä ollutta Blandin poikaa Erikiä epäillään murhasta. Asiaa sotkee lisää se, että Erik Bland oli juuri päättyneen sodan aikana ollut liiankin innokas quisling eli tehnyt yhteistyötä natsimiehittäjien kanssa mutta onnistunut luikertelemaan siitä irti. Valaanpyytäjien enemmistö taas on Norjan vastarintaliikkeen Milorgin miehiä.


title: Rikos napamerellä

text: Asiaa sotkee vielä norjalainen nurkkapatriotismi: koko valaslaivueen miehistö on Tönsbergistä. Mutta Erik Bland on tuonut paikalle suuren määrän näiden kanssa riidoissa olevia Sandefjordin miehiä.


title: Rikos napamerellä

text: Graig ja keittämöalus "Southern Crossiin" Kristiansundista ollut päällikkö Tans Eide sekä Blandin tytär nimitetään tutkijalautakuntaan. Ratkaisuksi tulee, että asia jätetään virkavallan selvitettäväksi.


title: Rikos napamerellä

text: Nyt Graig saa alukseksi harppuunavene "Hval V:n", ja Erik Blandista tulee "Tauer III:n" päällikkö. "Hval V:n" siihen astinen päällikkö Petersen tarvitaan keittämön pyyntipääliköksi. "Skytteriksi" eli harppuunatykin ampujaksi tulee hänen tyttärensä, omaleimainen ja kookas Gerda, josta isä vannoo tekevänsä Jäämeren parhaan skytterin.


title: Rikos napamerellä

text: Gerda osoittautuukin todella taitavaksi käsittelemään vaikeaa asetta. Lyhyt rauha särkyy, kun "Tauer III" ajaa päin "Hval V:tä".


title: Rikos napamerellä

text: Pienempi harppuunavene vaurioituu kohtalokkaasti ja alkaa upota, ja harkitsematon lääkäri tuhoaa hinaajan räjähdekärkisellä harppuunalla, joka sytyttää korvetin palamaan.


title: Rikos napamerellä

text: Miehet ja kaksi naista, Judie Bland ja Gerda Petersen, pelastuvat jäälautalle, ja alkaa pitkä ja ankara kamppailu luontoa vastaan. Erik Blandin ja Graigin välille syttyy myös henkilökohtainen sota.


title: Rikos napamerellä

text: Myös "Southern Cross" tuhoutuu jäissä. Kaksi sen lähettämistä pelastusveneistä pääsee Etelä-Georgiaan, josta lähtee avustusretkikunta.


title: Rikos napamerellä

text: Kamppailu maksaa lopulta niin lääkärin, Gerdan kuin Erikin sekä lukuisten muiden hengen, mutta Graig ja Judie pelastuvat, kuten valtaosa muistakin.


title: Rikos napamerellä

text: Erik Bland kuolee ikävällä tavalla: Graig ampuu merileopardin, jonka liha pelastaa nääntyneet haaksirikkoiset. Erik yrittää polttaa ruhon tappaakseen muut, jotta vain hän itse pelastuisi, eivät muut, mutta hän saa sitä yrittäessään pahoja palovammoja ja kuolee kylmyyteen jäätyään loukkuun osin palaneen ison ruhon alle.


title: Rikos napamerellä

text: Myös huonokuntoinen eversti Bland kuolee keittämön haaksirikossa.


title: Rikos napamerellä

text: Tarina päättyy siihen, että Judie menee Graigin kanssa naimisiin. Hän ei enää lähde kotoa, koska hänellä on jo oma lapsi. Heidän kotiaan koristaa Gerda Petersenin muotokuva. Uusi "Southern Cross" rakennetaan, ja Graigista tulee sen kapteeni.


title: Valvottu pistotila

text: Valvotut pistotilat tai valvotut huumausaineiden käyttötilat ovat paikkoja, jossa huumeiden käyttäjät voivat käyttää turvallisemmin ja valvotusti pistämällä ja polttamalla tai höyrystämällä käytettäviä huumeita.


title: Valvottu pistotila

text: Pistohuoneita perustetaan, jotta muuten vaikeasti tavoitettaviin huumeidenkäyttäjiin saataisiin yhteys, heitä voitaisiin ohjata muiden sosiaali- ja terveydenhuollon palveluihin, jotta he saisivat turvallisen ja hygieenisen paikan käytölle, ja jotta voitaisiin vähentää pistosinfenktioita, kuolleisuutta ja julkisissa tiloissa käyttämisestä koituvia haittoja ympäristölle.


title: Valvottu pistotila

text: Pistotilassa käyttäjälle tarjotaan steriili injektioneula, suolaliuos ja pumpulia sekä sairaanhoitaja valvoo käyttäjiä ja reagoi mahdollisiin myrkytystapauksiin.


title: Valvottu pistotila

text: 1970-luvulta lähtien valvottuja pistotiloja on otettu käyttöön Alankomaissa, Australiassa, Belgiassa, Espanjassa, Kanadassa, Luxemburgissa, Norjassa, Ranskassa, Saksassa, Sveitsissä ja Tanskassa.


title: Valvottu pistotila

text: Britanniassa alkoi 2013 kansanliike, joka halusi tuoda maahan Tanskan mallin mukaisia valvottuja pistotiloja. Vuonna 2017 Britannian sisäministeriö ilmoitti, että hallitus ei suunittele pistotilojen avaamista, mutta paikallisviranomaiset voivat halutessaan tehdä niin. Ensimmäinen tällainen tila perustettiin Glasgowiin.


title: Valvottu pistotila

text: Valvotuista pistotiloista on keskusteltu Suomessa 2010-luvulla.


title: Valvottu pistotila

text: Helsingissä aiheesta tehtiin valtuustoaloite vuonna 2018. Aloite on saanut kannatusta mm. A-klinikka Oy:n johtavalta ylilääkäriltä, jonka mukaan käyttöhuoneiden kautta voitaisiin rakennetaan ihmiselle luottamusta hoitojärjestelmään. Aloitetta on perusteltu myös sillä, että käyttöä saataisiin pois julkisista tiloissa, jossa se aiheuttaa ongelmia ympäristölle.


title: Valvottu pistotila

text: Turussa aiheesta tehtiin kuntalaisaloite vuonna 2018.


title: Valvottu pistotila

text: Poliisi vastustaa pistotiloja, koska ne ovat sen mukaan laittomia. Huumausaineiden käyttö on rikos, ja poliisin tulee puuttua siihen. Rikosoikeuden professori Kimmo Nuotion mukaan tässä voitaisiin kuitenkin hyödyntää rikoslain pykälää toimenpiteistä luopumisesta.


title: Valvottu pistotila

text: Poliisi arvioi että käyttötilojen perustaminen ei merkittävästi vähentäisi huumeidenkäytöstä johtuvaa häiriökäyttäytymistä, koska pistotilojen läheisyyteen tulisivat myös huumeiden myyjät. THL:n mukaan joissakin eurooppalaisissa tutkimuksissa havaittiin pienimuotoista huumekauppaa pistotilojen läheisyydessä, mutta toisaalta todettiin, että pistotilat tyypillisesti sijaitsevat alueilla, joilla huumausaineita muutenkin kaupataan.


title: Valvottu pistotila

text: Tanskassa poliisi valvoo tilojen lähialueilla tapahtuvaa toimintaa estääkseen huumekauppaa. Kuolemat yliannostuksiin ja käytettyjen ruiskujen määrä kaduilla ovat vähentyneet.


title: Valvottu pistotila

text: Loppuvuodesta 2018 yhdysvaltalainen RAND Corporation kävi läpi valvottuja pistotiloja koskevat tutkimukset ja sen johtopäätösten mukaan tieteelliset todisteet pistotilojen vaikuttavuudesta ovat laadultaan heikkoja ja lukumääräisesti rajallisia. Suurin osa pistotiloja koskevista tutkimuksesta ovat Vancouverista, Kanadasta ja Sydneystä, Australiasta, mikä heikentää tutkimustulosten yleistettävyyttä. Suurimmassa osassa tutkimuksista ei riittävällä tavalla mitattu pistotilan vaikutuksia ympäristöön ja niissä tutkimuksissa joissa oli pyritty mittaamaan vaikutuksia ympäristöön oli melko heikko metodologia. Vain 9 kvasi-kokeellista tutkimusta 65:stä oli RANDin mukaan joten kuten laadukkaita. Yhdessäkään tutkimuksessa ei tarkasteltu pidentääkö valvottu pistotila mahdollisesti huumeidenkäytön kestoa eikä sitä miten huumeidenkäyttäjät saadaan pistotilojen kautta ohjautumaan hoitoon.


title: Halleyn planeetta (albumi)

text: Halleyn planeetta on samannimisen yhtyeen ensimmäinen ja viimeiseksi jäänyt studioalbumi. ”Tähtien rauha” -kappaletta ei tule sekoittaa Kollaa kestää -yhtyeen kappaleeseen, joka on yhtyeen jäsenten sävellys.


title: Halleyn planeetta (albumi)

text: Kaikki kappaleet säveltänyt ja sovittanut Matti Kontio.


title: Lobougoula

text: Lobougoula on maalaiskunta ja sen keskuskylä Sikasson alueen Sikasson piirissä Malissa. Se sijaitsee 50 kilometriä Sikassosta lounaaseen. Kunnassa on 31 200 ja kylässä 6 300 asukasta (vuonna 2009).


title: Lobougoula

text: Lobougoulan kunta rajoittuu pohjoisessa Sikasson piirin Finkolo Ganadougoun, N’Tjikounan ja Kolokoban, idässä Missirikoron, Sokourani-Missirikoron, Kapalan ja Kaboïlan, etelässä Kadiolon piirin Kaïn, Loulounin ja Fouroun ja lännessä Kolondiéban piirin Tionguin ja Nangalasson kuntiin. Maisemaa leimaavat kukkulat ja sadekaudella täyttyvät rämeet. Ilmasto on sudanilais-sahelilainen. Kasvillisuus on metsäsavannia.


title: Lobougoula

text: Kuntaan kuuluu 34 kylää. Asukkaat ovat senufoja, samoja, fulbeja ja miniankoja. Noin 80 % on muslimeja, 15 % kristittyjä ja 5 % animisteja.


title: Lobougoula

text: Loubougoulan kautta kulkee Fourouun ja Misséniin johtava maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi, durra, riisi ja fonio. Kotieläimiä ovat naudat, lampaat, vuohet ja siipikarja. Lisäksi harjoitetaan kalastusta, käsityöammatteja ja kaupankäyntiä.


title: Miniko

text: Miniko on maalaiskunta ja sen keskuskylä Sikasson alueen Sikasson piirissä Malissa. Se sijaitsee 95 kilometriä Sikassosta länteen. Kunnassa on 3 300 ja kylässä 1 700 asukasta (vuonna 2009).


title: Miniko

text: Minikon kunta rajoittuu pohjoisessa Sikasson piirin Zaniénan, idässä Niénan, etelässä Finkolo Ganadougoun ja lännessä Kolondiéban piirin Tousséguélan kuntiin. Se on pinnanmuodostukseltaan lähinnä tasankoa. Pysyviä vesistöjä ei ole. Seutu kuuluu Sudanin vyöhykkeeseen. Kasvillisuus on metsä- ja heinäsavannia, avointa metsää ja galleriametsiä.


title: Miniko

text: Kuntaan kuuluu viisi kylää. Asukkaat ovat etupäässä bambaroita, fulbeja, soninkeja ja maureja. Yleisin kieli on bambara. Vallitseva uskonto on islam, jonka rinnalla on säilynyt animistisia perinteitä.


title: Miniko

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, riisi ja myytäväksi kasvatettavat puuvilla, maapähkinä ja pavut. Kotieläimiä ovat naudat, lampaat, vuohet ja siipikarja. Lisäksi harjoitetaan keräilyä, käsityöammatteja ja pienimuotoista kaupankäyntiä. Minikossa pidetään viikoittaiset markkinat.


title: Patricia Moyes

text: Patricia Pakenham-Walsh, tunnettu paremmin nimellä Patricia Moyes (19. tammikuuta 1923 – 2. elokuuta 2000) oli englantilainen salapoliisikirjailija.


title: Miria

text: Miria on maalaiskunta Sikasson alueen Sikasson piirissä Malissa. Sen keskuskylä Doumanani sijaitsee 95 kilometriä Sikassosta luoteeseen. Kunnassa on 10 000 ja keskuskylässä 2 800 asukasta (vuonna 2009).


title: Miria

text: Mirian kunta rajoittuu pohjoisessa Sikasson piirin Tellan ja Sanzanan, idässä Doumanaban ja Tiankadin, etelässä Kofanin ja Blendion ja lännessä Dembelan kuntiin. Maisemaa leimaavat tasangot ja matalat kukkulat. Vesistöjä ovat Mani, Yiringossa ja sadekauden jälkeen kuivuva Koba.


title: Miria

text: Kuntaan kuuluu viisi kylää. Asukkaat ovat senufoja, bambaroita ja fulbeja. Islam ja kristinusko valtaavat alaa animismilta.


title: Miria

text: Seudun liikenneyhteydet ovat heikot. Pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, durra ja hirssi. Kotieläimiä ovat naudat, lampaat ja vuohet.


title: San Frediano in Cestello

text: San Frediano in Cestello on barokkityylinen katolinen kirkkorakennus Firenzessä. Kirkon paikalla oli ennen nykyistä rakennusta 1450-luvulla rakennettu karmeliittaluostari. Nimi "cestello" tulee sisterssiläisiltä, jotka ottivat luostarikirkon käyttöönsä vuonna 1628. Nykyinen kirkko rakennettiin vuosina 1680-1689.


title: San Frediano in Cestello

text: Ensimmäinen kirkko on rakennettu nykyisen kirkon paikalle noin vuonna 1065. Kirkko kärsi vuonna 1557 tulvasta, jolloin luostarin asukkaat siirtyivät läheiseen Santa Maria del Carmine -luostariin. Luostarikirkko rakennettiin uudelleen vuosina 1680-1689 Gherardo Silvanin ja Giulio Ceruttin suunnitelmien mukaan. Kirkkoon lisättiin Antonio Maria Ferrin suunnittelema kellotorni ja kupoli vuonna 1689. Kirkon julkisivua ei koskaan rakennettu loppuun asti ja se on edelleen keskeneräinen.


title: San Frediano in Cestello

text: Kirkon yhteydessä ollut luostari suljettiin vuonna 1783 ja sen alue muutettiin pappisseminaariksi, joka on edelleen toiminnassa.


title: Bratayley

text: Bratayley on yhdysvaltalainen Youtube-kanava, jolla on 6,3 miljoonaa tilaajaa. Videoiden kuvaajana toimii perheenäiti Katie. Pääosissa ovat perheen lapset. Kanavan nimi tulee sanoista "brat" ja "Hayley". Hayley on perheen nuorin tytär.


title: Bratayley

text: Bratayley aloitti kanavansa 1.1.2011. Ensimmäisellä videolla "Who Falls Asleep at their First Movie?" on 3,4 milj. näyttökertaa. Kanavan suosituin video on "I'm Never Going at the Park AGAIN!", jolla on peräti 65 milj. näyttökertaa.


title: Bratayley

text: Vielä ennen Bratayley-kanavan perustamista Anniella oli oma kanavansa "acroanna", jolla oli suurimmaksi osaksi voimisteluvideoita.


title: Bratayley

text: Perheen ensimmäinen lapsi Caleb syntyi 13.7.2002. Toinen lapsi Julianna "Annie" syntyi 5.12.2004. Perhe asui 5 kuukautta Japanissa Billyn työn takia. Hayley on perheen kolmas ja nuorin lapsi ja syntyi 2.9.2008. Perhe koki traagisen menetyksen kun heidän 13-vuotias Caleb-poikansa kuoli yllättäen luonnollisista syistä.


title: Ramadan Sobhi

text: Ramadan Sobhi (egyptinarabiaksi رمضان صبحي s. 23. tammikuuta 1997) on egyptiläinen jalkapalloilija, joka edustaa englantilaista Huddersfield Townia. Pelipaikaltaan hän on vasen laituri. Sobhi on Al-Ahlin kasvatti. Hän siirtyi kesällä 2016 Stoke Cityyn voitettuaan kahdesti Al-Ahlissa Egyptin Valioliigan. Siirtosumma oli viisi miljoonaa puntaa. Kesäkuussa 2018 hän siirtyi Huddersfield Towniin 5,7 miljoonan punnan siirtosummalla.


title: Krimin kansantasavalta

text: Krimin kansantasavalta (, ) oli valtio Krimin niemimaalla joulukuusta 1917 tammikuuhun 1918.


title: Krimin kansantasavalta

text: Krimin kansantasavallan julisti itsenäiseksi Krimin tataarien Kurualtin aloite, joka vaati kaikkien Krimin niemimaan etnisten ryhmien tasa-arvoa. Krimin populaatiosta 42 % oli venäläisiä ja ukrainalaisia 11 %. Joka tapauksessa Krimin tataarit olivat vähän aikaa niemimaan poliittisesti ja kulttuurillisesti hallitseva ryhmä. Tasavallan ensimmäinen presidentti oli Noman Çelebiciha.


title: Krimin kansantasavalta

text: Tataarien yritys uuden valtion perustamisesta murskautui bolševikkien ja anarkistien hallitseman Mustanmeren laivaston voimin. Bolševikit valtasivat 16. joulukuuta 1917 Sevastopolin, jossa Mustanmeren laivaston tukikohta sijaitsi, ja hajottivat paikallisen neuvoston. Valta kaupungissa siirrettiin vallankumoukselliselle komitealle. Puolustaaksen itseään Krimin hallitus perusti Yhdistyneen Krimin päämajan 19. joulukuuta 1917. Sen armeija koostui kahdesta ratsuväkirykmentistä ja yhdestä jalkaväkirykmentistä, joiden miehistönä oli pääasiassa Krimin tataareja, vaikkakin mukana oli mukana myös venäläisiä ja ukrainalaisia.


title: Krimin kansantasavalta

text: Tammikuussa 1918 tapahtui useita aseellisia välikohtauksia. Bolševikit valtasivat 14. tammikuuta 1918 Simferopolin, jossa he onnistuivat pidättämään Krimin entisen presidentin Noman Çelebicihanin, joka oli juuri valittu uudelle kaudelle. Hänet vietiin Sevastopoliin, jossa hänet ammuttiin ilman oikeudenkäyntiä 23. helmikuuta 1918. Çelebicihanin ruumis heitettiin mereen.


title: Krimin kansantasavalta

text: Pari päivää aikaisemmin (10. tammikuuta) Kurualti loi Çelebicihanin aloitteesta erityisen komission, joka neuvotteli bolševikkien kanssa aseellisen konfliktin päättämisestä Krimillä.


title: Krimin kansantasavalta

text: Tammikuun lopussa bolševikit olivat vallanneet koko Krimin ja lakkauttaneet Kurualtin ja kansanedustajien neuvoston. Etnisiin puhdistuksiin perustuva terrori vallitsi niemimaassa. Çelebicihanin ollessa bolševikkien vangitsemana tataarien toinen johtaja Jafer Seidamet onnistui pakenemaan Ukrainan kautta Kaukasukselle. Useita krimiläisiä asemuodostelmia perääntyi vuorille. Ukrainan hallitus saartoi Krimiä yrittäessään saada Sevastopolia ja Mustanmeren laivastoa takaisin bolševikieilta. Krimiin matkalla olleet islamia kannattaneet asevoimien muodostelmat pysäytettiin.


title: Krimin kansantasavalta

text: Bolševikit perustivat Krimin alueelle Taurian sosialistisen neuvostotasavallan vuonna 1918 ennen kuin Ukrainan kansantasavalta ja Saksan keisarikunta valtasivat alueen.


title: Lancia Trevi

text: Lancia Trevi on Lancian vuosina 1980–1984 valmistama ylemmän keskiluokan neliovinen sedan, joka perustuu tekniikaltaan Lancia Betaan. Vuoteen 1983 asti mallin nimenä oli Lancia Beta Trevi. Auto on jäänyt harvinaiseksi, sillä sitä valmistettiin vain 36 784 kappaletta.


title: Lancia Trevi

text: Moottoreina olivat 1,6- (100 hv) ja 2,0-litraiset (115 hv) kaasutinmoottorit sekä polttoaineen suihkutusjärjestelmällä varustettu 2,0-litrainen (122 hv). Vuonna 1982 tuli lisäksi Volumex-malli, jossa oli mekaanisesti ahdettu 2,0-litrainen (135 hv) moottori. Trevin kojelaudan muotoilu oli epätavallinen ja futuristinen.


title: Sardinian ralli 2010

text:
Sardinian ralli 2010 eli Italian ralli oli IRC-kauden viides osakilpailu4.-6. kesäkuuta. Rallin voittivat suomalaispari Juho Hänninen & Mikko Markkula Skoda Motorsportin Skoda Fabia S2000 ralliautolla. Toiseksi ajoivat italialaiset Paolo Andreucci & Anna Andreucci Peugeot 207 S2000:lla ja kolmanneksi Skoda Motorsportin tsekkiläiset Jan Kopecký & Petr Starý. Voitto oli Hännisen toinen sen vuoden IRC-sarjassa ja viidestä ajetusta osakilpailusta jokaisessa Hänninen oli yltänyt palkintokorokkeelle.
Rallissa ajettiin 13 EK:ta joiden yhteispituus oli 218,70 km.


title: Missirikoro

text: Missirikoro on maalaiskunta ja sen keskuskylä Sikasson alueen Sikasson piirissä Malissa. Se sijaitsee 12 kilometriä Sikassosta lounaaseen. Kunnassa on 4 400 ja kylässä 1 200 asukasta (vuonna 2009).


title: Missirikoro

text: Missirikoron kunta rajoittuu koillisessa Sikasson, kaakossa Sokourani-Missirikoron, lounaassa Lobougoulan, lännessä Kolokoban ja luoteessa Natienin kuntiin. Maisemaa leimaavat ylängöt ja kukkulat. Pysyviä vesistöjä ei ole. Seutu kuuluu Sudanin vyöhykkeeseen.


title: Missirikoro

text: Kuntaan kuuluu seitsemän kylää. Asukkaat ovat senufoja, miniankoja, samoja, fulbeja ja bambaroita.


title: Missirikoro

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, hirssi, durra, maissi, riisi, maapähkinä, lehmänpapu ja juurekset. Kotieläimiä ovat naudat, lampaat, vuohet, aasit ja siipikarja.


title: Missirikoro

text: Paikallinen nähtävyys ovat eroosion muovaamat Missirikoron luolat, jotka toimivat sekä animistien että muslimien kulttipaikkana.


title: Poldark (kirjasarja)

text: Poldark on Winston Grahamin kirjoittama historiallinen kirjasarja, jonka 12 romaania julkaistiin vuosina 1945–1953 ja 1973–2002. Ensimmäiset seitsemän romaania sijoittuvat 1700-luvulle ja loput viisi romaania 1800-luvulle ensimmäisten romaanien henkilöhahmojen jälkeläisten elämään. Graham kirjoitti ensimmäiset neljä "Poldark"-kirjaa 1940- ja 1950-luvuilla. Näitä seurasi pitkä tauko, jonka jälkeen Graham julkaisi viidennen "Poldark"-kirjan, "The Black Moon", vuonna 1973. Kahdestoista ja viimeinen "Poldark"-kirja julkaistiin vuonna 2002, vuosi ennen Grahamin kuolemaa.


title: Poldark (kirjasarja)

text: Kirjojen päähenkilö, kapteeni Ross Poldark palaa Yhdysvaltain vapaussodasta kotiinsa pieneen kaivoskylään Cornwallissa, Englannissa. Kaikki ovat kuvitelleet Rossin kuolleen sodassa, ja hänen rakastettunsa Elizabeth on kihlautunut Rossin serkun Francisin kanssa. Poissaolon aikana Rossin isä on kuollut ja jättänyt perheen tilukset ja liikeasiat rempalleen. Ross ei aio luovuttaa vaan haluaa elvyttää isältään perimänsä kaivoksen. Hän nai Demelza Carnen, köyhän tytön, ja alkaa vähitellen toipua Elizabethin menetyksestä. Rossin menestyksen tiellä on hänen arkkivihollisensa, pankkiiri George Warleggan, joka yrittää kaikin keinoin päästä eroon Rossista.


title: Poldark (kirjasarja)

text: BBC tuotti kirjasarjan seitsemästä ensimmäisestä kirjasta televisiosarjan "Poldark", jota esitettiin vuodesta 1975 vuoteen 1977. Ross Poldarkia näytteli Robin Ellis ja Demelza Poldarkia Angharad Rees.


title: Poldark (kirjasarja)

text: HTV tuotti vuonna 1996 televisioon pilottijakson nimellä "The Stranger from the Sea", jonka oli käsikirjoittanut Robin Mukherjee. Ross Poldarkia näytteli John Bowe ja Demelza Poldarkia Mel Martin. Pilottijakso saavutti epäsuosion fanien keskuudessa, eikä sarjaa jatkettu pilottijakson jälkeen.


title: Poldark (kirjasarja)

text: BBC:n uusi versio "Poldark" alkoi vuonna 2015. Sarja saavutti suuren suosion, ja toinen tuotantokausi alkoi vuonna 2016, kolmas vuonna 2017 ja neljäs vuonna 2018. Ross Poldarkia näyttelee Aidan Turner ja Demelza Poldarkia Eleanor Tomlinson. Myös alkuperäisen 1970-luvun "Poldark"-sarjan päätähti Robin Ellis nähdään sarjassa tohtori Halsen roolissa.


title: Matti Lahtinen

text: Matti Lahtinen -nimisiä henkilöitä:


title: Fiat Mini -pohjalevy

text: Fiat Mini -pohjalevy on Fiatin kehittämä pohjalevy pienille etu- ja nelivetoisille autoille, joissa moottori on sijoitettu poikittain. Se tuli ensimmäisenä käyttöön Fiat Pandassa vuonna 2003.Economy-pohjalevy on kehitetty Fiatin Etelä-Amerikassa valmistamia edullisia automalleja varten. Pohjalevylle perustuvat mallit ovat:


title: Winston Graham

text: Winston Mawdsley Graham OBE (s. Winston Grime, 30. kesäkuuta 1908 – 10. heinäkuuta 2003) oli englantilainen kirjailija, joka tunnetaan parhaiten historiallisesta kirjasarjasta "Poldark", jota hän kirjoitti vuosina 1945–1953 ja 1973–2002. BBC on tuottanut kirjojen perusteella kaksi televisiosarjaa. Viimeinen "Poldark"-kirja "Bella Poldark" ilmestyi vuosi ennen Grahamin kuolemaa vuonna 2002.


title: Winston Graham

text: Vuoteen asti 1947 Graham oli oikealta nimeltään Winston Grime, mutta tuona vuonna hän vaihtoi salanimensä Winston Graham myös oikeaksi nimekseen.


title: She Taught Me How to Fly

text: She Taught Me How to Fly on brittiläisen rockyhtye Noel Gallagher’s High Flying Birdsin kappale, joka julkaistiin neljäntenä singlenä yhtyeen kolmannelta studioalbumilta "Who Built the Moon?" 25. toukokuuta 2018. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.


title: She Taught Me How to Fly

text: ”She Taught Me How to Fly” ylsi kotimaassaan Britannian singlelistalla parhaimmillaan sijalle 71.


title: Alpo S. Tuura

text: Alpo Siimes Tuura (23. heinäkuuta 1902 Riihimäki – 2. kesäkuuta 1928 Cleveland, Yhdysvallat) oli amerikansuomalainen taidemaalari.


title: Alpo S. Tuura

text: Alpo Tuuran vanhemmat olivat Juho Tuura ja Emilia o.s. Punkari. Hän kävi yhteiskoulua Riihimäellä, kunnes muutti 1916 Yhdysvaltoihin jatkaakseen siellä opintojaan. Hän suoritti ylioppilastutkinnon Harborissa ja opiskeli sitten neljä vuotta Clevelandin taideopistossa. Hän ehti pitää ensimmäisen oman näyttelyn ja oli valmistelemassa toista, kun hän kuoli auto-onnettomuudessa kesäkuun alussa 1928. Tuuran kuoltua hänen ystävänsa taiteilija Max Albin Bachofen (1903–1987) järjesti Tuuran jäämistöstä löytyneiden teosten muistonäyttelyn.


title: Ranskan Grand Prix 2018

text: Ranskan Grand Prix 2018 (virallisesti Formula 1 Pirelli Grand Prix de France 2018) oli Formula 1 -kauden kahdeksas osakilpailu, joka ajettiin 24. kesäkuuta Paul Ricardin moottoriradalla Le Castelletissa Ranskassa.


title: Luccan tuomiokirkko

text:
Luccan tuomiokirkko () on katolinen tuomiokirkko Italian Luccassa.
Kirkko on pyhitetty Pyhälle Martinukselle. Kirkko on Luccan arkkihiippakunnan keskuspaikka. Kirkon rakentaminen alkoi vuonna 1063 piispa Anselmon aikana ja vihittiin käyttöön vuonna 1070. Alkuperäisestä rakennuksesta ovat jäljellä enää kellotorni ja apsis. Kirkon sisätila rakennettiin uudelleen goottilaiseen tyyliin 1300- ja 1400-luvuilla. Kirkon julkisivu on vuodelta 1204.


title: Poldark (vuoden 1975 sarja)

text: Poldark on vuosina 1975–1977 esitetty alkuperäinen televisiosarja Winston Grahamin Poldark-kirjasarjasta. Pääosaa, kapteeni Ross Poldarkia esittää Robin Ellis. "Poldark" perustuu kirjasarjan seitsemään ensimmäiseen romaaniin; ensimmäisen tuotantokausi perustuu neljään ensimmäiseen romaaniin ja toinen tuotantokausi kolmeen seuraavaan romaaniin. Sarja on yksi Iso-Britannian kaikkien aikojen suosituimmista ja menestyneimmistä televisiosarjoista. "Poldark" on myyty yli 40 maahan.


title: Poldark (vuoden 1975 sarja)

text: Sarjaa esitettiin Iso-Britanniassa BBC1-kanavalla. "Poldarkista" nähtiin Suomessa vain ensimmäinen tuotantokausi, Mainos-TV:n ohjelmistossa keväällä 1981.


title: Poldark (vuoden 1975 sarja)

text: Vuonna 2015 alkoi BBC Onella sarjan uusi versio "Poldark", jossa pääosaa näyttelee Aidan Turner. Myös alkuperäisen 1970-luvun "Poldark"-sarjan pääosan esittäjä Robin Ellis nähdään 2010-luvun sarjassa tohtori Halsen roolissa.


title: Robin Ellis

text: Anthony Robin Ellis (s. 8. tammikuuta 1942) on englantilainen näyttelijä, joka tunnetaan parhaiten pääroolistaan kapteeni Ross Poldarkina BBC:n 1970-luvun klassikkosarjassa "Poldark" (1975–1977). Tämän jälkeen hän on esiintynyt lukuisissa televisiosarjoissa ja elokuvissa. Vuonna 2006 hänet nähtiin murhaajan roolissa ruotsalaisessa rikoselokuvassa "".


title: Robin Ellis

text: Robin Ellis nähdään tuomari Halsena BBC:n 2010-luvun "Poldark"-sarjassa (2015, 2016, 2017).


title: United Airlinesin lento 585

text: United Airlinesin lento 585 oli normaali reittilento Yhdysvaltojen Denveristä Colorado Springsiin 3. maaliskuuta 1991. Koneen laskeutuessa sen peräsin juuttui ääriasentoon, ja kone syöksyi maahan. Koneessa oli viisihenkinen miehistö ja 20 matkustajaa, ja kaikki koneessa olleet kuolivat. Onnettomuuskone oli Boeing 737-200.


title: New Richmondin tornado

text: New Richmondin tornado oli 12. kesäkuuta 1899 St. Croixin piirikunnassa Wisconsinissa vahinkoja aiheuttanut tornado, joka surmasi 117 henkeä ja tuhosi 300 rakennusta. Sen on jälkikäteen arvioitu olleen Fujitan asteikolla luokassa F5. Se on Yhdysvaltain historian tähän mennessä yhdeksänneksi eniten kuolonuhreja aiheuttanut tornado.


title: Massimiliano Irrati

text: Massimiliano Irrati (s. 27. kesäkuuta 1979 Firenze) on italialainen jalkapallotuomari. Hän toiminut erotuomarina vuodesta 1996 lähtien. Ensimmäisen Serie A-ottelun Irrati tuomitsi maaliskuussa 2012. Hän on tuomaroinut lähinnä Italiassa, mutta on tuominnut myös nuorten kansainvälisiä otteluita. Irrati tuomitsi ensimmäisen kansainvälisen miesten ottelun vuonna 2017. Irratti valittiin MM-kilpailujen 2018 videotuomariksi huhtikuussa 2018.


title: Paolo Valeri

text: Paolo Valeri (s. 16. toukokuuta 1978 Rooma) on italialainen jalkapallotuomari. Valeri tuomitsi ensimmäisen Serie A -ottelunsa joulukuussa 2007. Hän on tuominnut UEFAn sisäisiä otteluita vuodesta 2011 lähtien. FIFAn alaisia kansainvälisiä otteluita Valeri on tuominnut vuodesta 2012 lähtien. Valeri valittiin MM-kilpailujen 2018 videotuomariksi huhtikuussa 2018.


title: Rainer Salzgeber

text: Rainer Salzgeber (syntynyt 26. huhtikuuta 1967 Schruns) on entinen itävaltalainen alppihiihtäjä. Hän on toiminut Headin kilpailuosaston johtajana vuodesta 2002. Hän on naimisissa entisen alppihiihtäjän, Anita Wachterin kanssa.


title: Fiat 124 Sport Coupé

text: Fiat 124 Sport Coupé on Fiatin vuosina 1967–1975 valmistama kaksiovinen coupé-korinen automalli, joka korvasi Fiat 1500 Coupén. Espanjalainen SEAT valmisti mallia lisenssillä SEAT 124 Sport -nimisenä.


title: Fiat 124 Sport Coupé

text: 124 Sport Coupé esiteltiin Geneven autonäyttelyssä keväällä 1987. Se perustui sedan-korisen Fiat 124:n alustalle. Ensimmäisen sarjan (AC) malleissa oli 1,4-litrainen (90 hv) moottori ja kaksi pyöreää ajovaloa.


title: Fiat 124 Sport Coupé

text: Torinon autonäyttelyssä 1969 esitelty toinen sarja (BC) toi mukanaan uudistuksia, kuten neljä pyöreää ajovaloa ja uuden etusäleikön. Myös auton peräosaan tehtiin muutoksia. 1,4-litraisen moottorin rinnalle tuli 1,6-litrainen (110 hv).


title: Fiat 124 Sport Coupé

text: Kolmas sarja (CC) esiteltiin vuonna 1972, jolloin uudistuksia tehtiin etusäleikköön ja takavaloihin. Aiemmat moottorit korvattiin 132-mallista peräisin olevilla 1,6- (104 hv) ja 1,8-litraisilla (114 hv), joiden yhteyteen oli saatavana viisiportainen vaihteisto.


title: Helen Mirrenin filmografia

text: Tämä on luettelo Helen Mirrenin filmografiasta.


title: JR Nishi-Nihon

text: Nishi-Nihon ryokakutetsudō (, ’Länsi-Japanin matkustajarautatieosakeyhtiö’, ), eli lyhyemmin JR Nishi-Nihon (, ), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Japanin pääsaaren Honshūn länsiosissa Kansain, Chūgokun ja Hokurikun alueilla.


title: JR Nishi-Nihon

text: JR Nishi-Nihon perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Osakan Kita-kun suuralueen Shibatan kaupunginosassa.


title: JR Nishi-Nihon

text: Vuonna 2017 yhtiöllä oli 29 152 työntekijää. Se liikennöi yhteensä 52 rautatielinjaa, jotka muodostivat 5 008,7 kilometrin pituisen verkoston. Asemia yhtiöllä oli käytössään 1 200 kappaletta ja junavaunuja yli 6 500. Päivässä se kuljetti noin 5,22 miljoonaa matkustajaa, joista 220 000 käytti yhtiön Shinkansen-linjoja, 5,0 miljoonaa konventionaalisia rautatielinjoja. Rautatieliikenteen lisäksi se toimii myös lukuisilla muilla aloilla, muun muassa rautateihin liittyvän kiinteistötoiminnan ja kaupan parissa.


title: JR Nishi-Nihon

text: JR Nishi-Nihon liikennöi kahta Shinkansen-linjaa ja 49 tavanomaista rautatielinjaa, joista 23 on luokiteltu runkolinjoiksi ja loput alueellisiksi rautatielinjoiksi. 108,1 kilometrin pituinen Sankō-linja lakkautettiin vuonna 2018.


title: Antonio Spallino

text: Antonio Spallino (1. huhtikuuta 1925 Como – 28. syyskuuta 2017) oli italialainen miekkailija, olympiavoittaja ja maailmanmestari.


title: Antonio Spallino

text: Spallino voitti floretilla olympiapronssia Melbournessa 1956 ja floretin joukkuekilpailussa Melbournessa olympiakultaa sekä Helsingissä 1952 olympiahopeaa.


title: Antonio Spallino

text: Spallino voitti myös useita MM-mitaleja. Hän toimi Comon pormestarina vuodet 1970–1985. Spallino kuoli 92-vuotiaana 28. syyskuuta 2017.


title: Kainin maa

text: Kainin maa () on Hammond Innesin jännitysromaani.


title: Kainin maa

text: Kainin maaksi on sanottu Newfoundlandin erämaata. Se oli autiota ja villiä subarktista erämaata, jossa vain harva selvisi. Siellä on kuitenkin kaivettu kultaa. Tarinan aikana alueelle rakennetaan ensimmäistä koko erämaan halki kulkevaa rautatietä.


title: Kainin maa

text: Iäkäs brittiläinen radioamatööri kuulee hätäkutsun alueelta, mutta häntä ei uskota. Hänen poikansa lähtee tutkimaan asiaa ja paljastaa ikäviä totuuksia, joista kuitenkin lupaa vaieta niin kauan kuin on tarpeen.


title: Kainin maa

text: Tarinan lopussa kertoja sanoo, että tapauksen ytimessä ollut nuoripari pyysi häntä ainoana puolueettomana paikalla olleena kertomaan totuuden, koska ilman sitä heitä epäillään asiaan liittyvistä murhista. Kirjoittaja tekeekin näin, ja juorut vaikenevat.


title: Manlio Di Rosa

text: Manlio Di Rosa (14. syyskuuta 1914 Livorno – 15. maaliskuuta 1989 Livorno) oli italialainen miekkailija, olympiavoittaja ja maailmanmestari.


title: Manlio Di Rosa

text: Di Rosa voitti floretin joukkuekilpailussa mitalin neljissä peräkkäisissä olympialaisissa vuosina 1936–1956. Ensimmäisissä ja viimeisissä olympialaisissaan Di Rosan mitalin väri oli kultainen. Lisäksi hän voitti floretin yksilökilpailussa olympiapronssia Helsingissä 1952. MM-kilpailuista Di Rosa voitti useita mitaleja.


title: I giorni dell’arcobaleno

text: I giorni dell’arcobaleno on Nicola Di Barin esittämä kappale, joka edusti Italiaa vuoden 1972 Eurovision laulukilpailussa Iso-Britannian Edinburghissä.


title: I giorni dell’arcobaleno

text: Kappale sijoittui Euroviisuissa kuudenneksi 92 pisteellä.


title: Haljalan kunta

text: Haljalan kunta sijaitsee Pohjois-Virossa Suomenlahden etelärannalla Länsi-Virumaan maakunnassa kahdeksisenkymmentä kilometriä Tallinnasta itään.


title: Haljalan kunta

text: Kunta rajoittuu pohjoisessa Suomenlahteen, idässä Viru-Nigulan ja Rakveren kuntiin, etelässä Kadrinaan ja lännessä Kuusaluun..


title: Haljalan kunta

text: Haljalan kunta muodostettiin vuoden 2017 kuntauudistuksessa yhdistämällä vanha Haljalan kunta ja Vihulan kunta uudeksi Haljalan kunnaksi. Haljalassa on 4 389 asukasta (1.1.2018).


title: Haljalan kunta

text: Kunta muodostuu Haljalan ja Võsun pienkauppaloista (alevik) ja 72 kylästä (küla). Kunnan keskuspaikka on Võsun pienkauppala.


title: Haljalan kunta

text: Valtatie 1 Tallinnasta Narvaan kulkee Haljalan kautta.


title: Mauro Racca

text: Mauro Racca (3. huhtikuuta 1912 Torino – 27. huhtikuuta 1977 Padova) oli italialainen miekkailija, olympiamitalisti ja maailmanmestari.


title: Mauro Racca

text: Racca saavutti säilän joukkuekilpailussa olympiahopeaa Lontoossa 1948 ja Helsingissä 1952. MM-kilpailuista Racca voitti useita mitaleja.


title: Fiat X1/9

text: Fiat X1/9 on Fiatin vuosina 1972–1982 valmistama keskimoottorinen kaksiovinen automalli, joka korvasi Fiat 850 Spiderin. Fiatin lopetettua mallin tuotannon Bertone jatkoi sen valmistusta Bertone X1/9 -nimisenä vuoteen 1988 saakka.


title: Fiat X1/9

text: X1/9 perustui tekniikaltaan Fiat 128 -malliin, josta myös 1,3-litrainen moottori oli peräisin. Se oli kuitenkin sijoitettu ohjaamon taakse ja välitti voimansa takapyörille. Euroopassa myydyn mallin teho oli 75 hevosvoimaa, Yhdysvaltoihin viedyissä 66 hevosvoimaa.


title: Fiat X1/9

text: Vuonna 1978 malli sai Ritmosta peräisin olevan 1,5-litraisen (85 hv, Yhdysvalloissa 67 hv) moottorin ja viisiportaisen vaihteiston. Seuraavana vuonna esiteltiin Yhdysvaltojen markkinoille polttoaineen suihkutusjärjestelmällä varustettu versio, mutta teho oli silti päästörajoitusten vuoksi alhainen.


title: Chi sarà con te

text: Chi sarà con te on Massimo Ranierin esittämä kappale, joka edusti Italiaa vuoden 1973 Eurovision laulukilpailussa Luxemburgissa.


title: Chi sarà con te

text: Kappale sijoittui Euroviisuissa kolmanneksitoista 74 pisteellä.


title: Kummituslentokone

text: Kummituslentokone () on Hammond Innesin jännitysromaani Berliinin ilmasillasta. Se julkaistiin ensi kerran vuonna 1951.


title: Kummituslentokone

text: Neil Fraser on tarinan kertoja; hän on palveluksesta eronnut RAF:n lentäjä joka on salanimellä ottanut osaa hävittäjäkoneiden salakuljetukseen Israeliin. Häntä epäillään ja pakomatkalla hän osuu Memburyn entiseen pommikonetukikohtaan jossa kaksi muuta lentäjää, Bill Saeton ja Tubby Carter rakentavat uudentyyppisiä moottoreita Tudor-säiliökoneeseen.


title: Kummituslentokone

text: Heillä on kireä aikataulu ehtiä mukaan Berliinin ilmasiltaan. Moottorien piirustukset ovat löytyneet keskeneräisinä Saksasta. Pienen kinastelun jälkeen Fraser liittyy porukkaan; rahahuoletkin ratkeavat osin koska hänellä on sattumoisin sopivasti rahaa. Kone valmistuu mutta vaurioituu kohtalokkaasti pakkolaskussa.


title: Kummituslentokone

text: Carter lähtee omille teilleen mutta Saeton ja Fraser yhdessä kaappaavat toisen samanlaisen koneen; moottorit asennetaan, pakkolaskun tehnyt kone pilkotaan ja jätteet heitellään sinne mihin toisen koneen uskotaan pudonneen. Memburyn halli poltetaan lähtiessä.


title: Kummituslentokone

text: Valitettavasti Carter vammautuu vakavasti kaappauksessa; Saeton lentää paikalle lainaamallaan Dakotalla ja tappaa hänet; Fraser ja hänen saksalainen ystävättärensä - moottorin alkuperäisen suunnittelijan tytär - vangitsevat Saetonin; haavoittunut Fraser lentää lainakoneen Gatowiin. Kuitenkin matkalla on sattunut ikävyyksiä ja lopulta Saetonin on paettava virkavaltaa koneellaan; kone syöksyy mereen.


title: Kummituslentokone

text: Fraser ja tyttö lupaavat yrittää moottorimallin uudelleen rakentamista.


title: Gastone Darè

text: Gastone Darè (18. helmikuuta 1918 Suzzara – 7. kesäkuuta 1976 Mantova) oli italialainen miekkailun olympiamitalisti ja maailmanmestari sekä poliitikko.


title: Gastone Darè

text: Darè saavutti säilän joukkuekilpailussa olympiahopeaa Lontoossa 1948 ja Helsingissä 1952. MM-kilpailuista hän voitti useita mitaleja.


title: Gastone Darè

text: 1960–1970-luvuilla Darè toimi Italian senaatissa.


title: Maasillan taistelu

text: Maasillan taistelu käytiin suuren Pohjan sodan aikana 1713.


title: Maasillan taistelu

text:
Ruotsalaisten ja venäläisten joukkojen välillä käytiin pieni taistelu 22. elokuuta 1713 Karjaalla Mustionjoella Maasillanvirran luona. Venäläisten aikomuksena oli hyökätä Karjaan ohi Turkuun pitkin Suurta rantatietä eli Kuninkaantietä. 500 sotilaan ruotsalainen joukko, jota johti eversti Johan Stiernschantz, yritti pysäyttää venäläisten 13 200 miehen vahvuisen armeijan Mustionjoella kilometrin mittaisella rintamalla, joka kulki Kirkkojärveltä Mustionjoen mutkaan.
Venäläinen ratsuväki hyökkäsi kahdeksalta aamulla mutta jalkautui kivääritulen vuoksi ja kahlasi joen poikki, koska ruotsalaiset olivat polttaneet sillan, joka oli heistä pohjoiseen. Ruotsalaiset vetäytyivät, ettei heidän kimppuunsa olisi käyty selustan kautta. Neljän tunnin kuluttua venäläiset pääsivät läpi Maasillan kahluupaikan kohdalla.


title: Maasillan taistelu

text: Maasillantien ja Vanhan Turuntien risteykseen pystytettiin vuonna 1934 Bertel Nilssonin veistämä muistokivi.


title: Orlandina Basket

text: Orlandina Basket on italialainen koripalloseura Capo d’Orlandon kunnasta.


title: Orlandina Basket

text: Orlandina Basketin miesten edustusjoukkue on pelannut ajoittain Italian pääsarjassa. Kaudella 2017–2018 se osallistui Mestarien liigaan. Joukkueessa ovat pelanneet muun muassa Gianluca Basile ja Matteo Soragna.


title: Jalkapallon maailmanmestaruuskilpailujen 2018 tilastot

text: Tämä artikkeli sisältää jalkapallon maailmanmestaruuskilpailujen 2018 tilastoja.


title: Veijarin testamentti

text: Veijarin testamentti (Campbell's Kingdom, 1952) on Hammond Innesin jännitysromaani.


title: Veijarin testamentti

text: Tarinan kertoja Bruce Campbell Wetheral on juuri palannut sodasta vakuutusyhtiön virkailijaksi; hän on saanut Lontoon parhaalta lääkäriltä kuolemantuomion vatsasyövän vuoksi: hänellä on vain kuusi kuukautta elinaikaa. Hänen luokseen tulee asianajaja joka tuo hänen äidinisänsä testamentin; se käsittää suuren öljyvaltauksen, "Campbellin Kuningaskunnan" Kalliovuorilla. Alueelle halutaan rakentaa pato joka hukuttaisi sen; siitä tarjotaan kohtuuhinta, mutta sen muuttaminen rahaksi veisi kuusi kuukautta. Wetrheral saa testamentin mukana suorasukaisen kirjeen isoisältä - ja hylkää tarjouksen; hän lähtee siirtolaiseksi Kanadaan.


title: Veijarin testamentti

text: Häntä ahdistellaan lujasti myymään; vanha kaivosmagnaatti Roger Fergus joka oli isoisän vanha ystävä, luouttuaa Wetheralille kaivostusoikeudet takaisin; ne annettiin hänelle vakuutena poraushankkeeseen sijoitetuista rahoista mutta kuolemaa tekevänä hän ei välitä rahasta - mutta myös kuolemaantuomittuun ystävänsä jälkeläiseen hän ihastuu todella.


title: Veijarin testamentti

text: Wetheral saa ystäviä ja vihollisia; paikallinen väestö vihaa ukko Campbellia koska hän on heidän mukaansa petturi: miehet viliintyivät ensi havainnoista ja ostivat kaikki vuorenhuiput ennen kuin koeporaus oli selvä - ja poraus kilpistyi basalttipankkoon. Vanhoilta miehiltä meni kaikki säästöt aivan omaa varomattomuuttaan - ja he syyttävät ukkoa. Ukko kuoli ennen kuin sai rahat kokoon vahvempaan poraan; Wetheral onnistuu - vastapelaajien laittomuuksiin menneestä estelystä huolimatta - saamaan raskaan poratornin ja miehet Kuningaskuntaan eli porausalueelle; nyt työ menee kilpajuoksuksi jonka he häviävät täpärästi: pato valmistuu odotettua nopeammin ja torni jää veden alle; sen mukana jää pohjaan myös kaasuesiintymään osumisesta todistava porausputki.


title: Veijarin testamentti

text: Kuitenkin selviää että pato on tehty vanhentuneesta sementistä ja alkaa sortua; Wetheral vaarantaa henkensä ja laskeutuu jarruilla hissirataa pitkin varottamaan patotyömaata; hänen päävihollisensa Peter Trevedian yrittää estää mutta Wetheral turvautuu pistooliin ja pysäyttää hänet; nyt hän varoituslaukauksen avulla ajaa padonrakentajat turvaan; Trevedian ei usko vaaraa ja lähtee hissillä takaisin Kuningaskuntaan - mutta pato sortuu ja Trevedian saa surmansa. Padonrakentajat rakentavat Wetheralille oman talon kiitoksenaan henkensä pelastamisesta; nyt paljastuu että padonrakennus oli suuri huijaus, ja poratornin jäännökset, erityisesti kaasunpaineen ulos työntämä porausputki, kertovat poraajien osuneen kaasusuoneen.


title: Veijarin testamentti

text: Ilmeisesti välissä ollutta oikeudenkäyntiä ei kerrota; pääjuonittelija, vanhan jo kuolleen kaivosmagnaatin kelvoton poika Henry Fergus häviää jutun; porausurakoitsija joka on vaarantanut koko omaisuutensa saa uuden tornin ja autot tilalle; loppuluvussa sanotaan että poraukset alkavat kevään tullen nyt kun esiintymästä on varmuus.


title: Veijarin testamentti

text: Tarina loppuu siihen kun Wetheral saa uudessa talossaan kirjeen Lontoosta: hänen epätoivoinen kamppailunsa aikaa vastaan onkin voittanut syövän: kasvain on poissa! Nyt hän suunnittelee uuden porauksen alkua.


title: Aquila Basket Trento

text: Aquila Basket Trento on italialainen koripalloseura Trenton kaupungista.


title: Aquila Basket Trento

text: Joukkue on pelannut ajoittain Italian pääsarjassa ja kansainvälisissä seurakilpailuissa. Vuonna 2017 se saavutti Italian pääsarjassa hopeaa.


title: Viljo Ahokas

text: Viljo Jaakko Ahokas (13. toukokuuta 1901 Tampere – 5. syyskuuta 1984 Helsinki) oli suomalainen juristi ja diplomaatti.


title: Viljo Ahokas

text: Viljo Ahokas astui ulkoasiainministeriön palvelukseen vuonna 1925 ja jatkettuaan myöhemmin opintojaan valmistui lakitieteen lisensiaatiksi vuonna 1949. Hän työskenteli konsulina ja lähettiläänä eri puolilla maailmaa, viimeksi Prahassa vuosina 1957–1962 sekä Tokiossa ja Manilassa 1962–1968.


title: Viljo Ahokas

text: Urallaan Ahokas eteni lähetystösihteeriksi (arvonimi) 1928, lähetystöneuvokseksi 1938, erikoislähettilääksi ja täysivaltaiseksi ministeriksi 1953 ja erikoissuurlähettilääksi 1959.


title: Auxilium Pallacanestro Torino

text: Auxilium Pallacanestro Torino on italialainen koripalloseura Torinon kaupungista. Joukkue on pelannut ajoittain Italian pääsarjassa ja kansainvälisissä seurakilpailuissa. Vuonna 2018 se voitti Italian cup-mestaruuden.


title: Giacomo Galanda

text: Giacomo Galanda (s. 30. tammikuuta 1975 Udine) on italialainen kilpauransa päättänyt koripalloilija, olympiamitalisti ja Euroopan mestari.


title: Giacomo Galanda

text: Isona laitahyökkääjänä tai Sentterinä pelannut Galanda voitti urallaan muun muassa Italian mestaruuden vuosina 1999, 2000 ja 2004, Italian cup-mestaruuden vuonna 1998 ja Italian supercup-mestaruuden vuosina 1996, jolloin hänet valittiin arvokkaimmaksi pelaajaksi, ja 2004.


title: Giacomo Galanda

text: Galanda kuului Italian miesten maajoukkueseen sen voittaessa olympiahopeaa Ateenassa 2004, Euroopan mestaruuden Ranskassa 1999, EM-hopeaa Espanjassa 1997 ja EM-pronssia Ruotsissa 2003. Hän edusti Italiaa myös Sydneyn kesäolympialaisissa 2000, missä Italia oli viides, vuoden 1998 MM-kilpailuissa ja vuosien 2001 ja 2005 EM-kilpailuissa.


title: JR Tōkai

text: Tōkai ryokakutetsudō (, ’Tōkain matkustajarautatieosakeyhtiö’, ), eli lyhyemmin JR Tōkai (, ), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Japanin pääsaaren Honshūn keskiosissa Tōkain eli Chūbun alueella.


title: JR Tōkai

text: JR Tōkai perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Nagoyan Nakamura-kun suuralueen Meiekin kaupunginosassa.


title: JR Tōkai

text: Yhtiöllä on 18 054 työntekijää (vuonna 2016). Se liikennöi 12 konventionaalista rautatielinjaa ja Tōkaidō Shinkansen -suurnopeuslinjaa, jotka muodostavat 1 970,8 kilometrin pituisen verkoston. Asemia yhtiöllä on käytössään 405 kappaletta ja junavaunuja 4 850. Vuonna 2017 yhtiön konventionaalisilla rautatielinjoilla oli noin 405 miljoonaa matkustajaa, Shinkansen-linjalla 165 miljoonaa. Rautatieliikenteen lisäksi JR Tōkai toimii myös lukuisilla muilla aloilla, muun muassa rautateihin liittyvän kiinteistötoiminnan ja kaupan parissa.


title: JR Tōkai

text: JR Tōkai liikennöi Tōkaidō Shinkansen -linjaa Tokion, Nagoyan ja Osakan välillä sekä 12 tavanomaista rautatielinjaa Nagoyan ja Shizuokan ympäristössä:


title: Viterbo

text: Viterbo on noin 60 000 asukkaan kaupunki Italiassa, Lazion alueella. Se sijaitsee Ciminin kukkuloiden juurella, Rooman luoteispuolella. Se on peräisin etruskien ajalta. Se kilpaili Rooman kanssa paavin asuinsijasta 1200-luvun loppupuolella, mutta menetti tämän aseman Avignonille vuonna 1309.


title: Viterbo

text: Lähes 70 prosenttia kaupungista tuhoutui toisessa maailmansodassa, mutta sen vanhat osat jälleenrakennettiin nopeasti.


title: Nathalie (kappale)

text: ”Nathalie” on ranskalaisen Gilbert Bécaud’n säveltämä ja Pierre Delanoën sanoittama slaavilaistyylinen laulu vuodelta 1964. Bécaud’n esittämänä kappaleesta tuli varsin suuri hitti Keski-Euroopan maissa. Moskovassa tavatusta kauniista matkaoppaasta kertovan laulun levytti suomeksi Tampereen Teatterin 29-vuotias näyttelijä Tapani Perttu vuonna 1969. Suomennoksen on tehnyt Saukki. Laulu alkaa sanoin ”Punaisen torin jo näin, se peittyi mattoon valkeaan...” Laulusta tuli Tapani Pertun tunnetuin levytys ja läpimurto laulajan uralle.


title: Nathalie (kappale)

text: Laulun melodiassa ja sovituksessa on vaikutteita venäläisestä kansanmusiikista balalaikoineen ja hitaasti kiihtyvine tempoineen.


title: Nathalie (kappale)

text: ”Nathalieta” ei pidä sekoittaa Kaj Chydeniuksen Elvi Sinervon runoon säveltämään poliittiseen lauluun ”Natalia”, jonka on levyttänyt Agit-Prop 1972.


title: Nathalie (kappale)

text: Sekä ranskan- että suomenkielisessä laulutekstissä kerrotaan istumisesta ”Puškinin kahvilassa”, jota ei todellisuudessa ollut 1960-luvun Moskovassa. Sen niminen ravintola avattiin Moskovaan kuitenkin vuonna 1999 laulun innoittamana.


title: Nathalie (kappale)

text: Vuonna 1983 Bécaud ja Delanoë tekivät ”Nathalien” tarinalle jatkoa kappaleellaan ”La Fille de Nathalie”, jonka Tapani Perttu levytti vuonna 1985 Saukin sanoin nimellä ”Nathalien tytär”. Siinä 20-vuotias nuori nainen kirjoittaa laulun kertojamiehelle kirjeen Leningradista, jossa hän nyt äitinsä kanssa asuu. Kirjeen lopussa kertojamies paljastuu tyttären isäksi, ja tytär on pantu alulle kahta vuosikymmentä aiemmin alkuperäisen laulun tapahtuma-aikaan.


title: Sardinian ralli 2011

text:
Sardinian ralli 2011 eli Italian ralli oli vuoden tauon jälkeen mukana MM-sarjassa. Ralli oli MM-sarjan viides ja SWRC-sarjan kolmas osakilpailu. Se ajettiin 5.-8. toukokuuta. Rallin voittivat ranskalaispari Sébastien Loeb & Daniel Elena Citroenilla. Toiseksi ajoivat suomalaiset Mikko Hirvonen & Jarmo Lehtinen Fordilla ja kolmanneksi norjalais-englantilainen pari Petter Solberg & Chris Patterson.
Rallissa ajettiin 18 EK:ta joiden yhteispituus oli 339,70 km.


title: Teramo

text: Teramo on runsaan 50 000 asukkaan kaupunki Italiassa, Abruzzon alueella. Se sijaitsee Tordino- ja Vezzolajokien yhtymäkohdassa. Kaupungin katedraali on 1100- ja 1300-luvuilta.


title: Control Machete

text: Control Machete oli vuonna 1996 perustettu ja vuonna 2004 hajonnut meksikolainen rap-yhtye. Yhtyeen keulahahmo Fermín IV on nykyään myös soolouralla.


title: Control Machete

text: "Pääartikkeli: Control Machete diskografia"


title: Serotonerginen aine

text: Serotonergisilla aineilla tarkoitetaan yhdisteitä jotka "liittyvät tai vaikuttavat serotoniinin". Serotoniini on välittäjäaine. Synapsi on serotonerginen jos se käyttää serotoniinia sen välittäjäaineena. Serotonerginen neuroni "tuottaa" serotoniinia. Aine on serotonerginen jos se tuottaa sen vaikutukset serotoniinijärjestelmän kautta, kuten edistämällä tai estämällä hermoimpulssien kulkua.


title: Serotonerginen aine

text: Serotonerginen agentti on mikä tahansa kemikaali, joka muuttaa serotoniinin vaikutuksia kehossa. Esimerkkejä serotonergisista aineista ovat seuraavat:


title: Pordenone

text: Pordenone on noin 50 000 asukkaan kaupunki Italiassa, Friuli-Venezia Giulian alueella. Se on Friulin teollisen tuotannon keskus.


title: Big Flow Music

text: Big Flow Music on meksikolainen rap-yhtye, joka on perustettu vuonna 2013. Se on saanut suosiota vuodesta 2015 lähtien rap- ja trap-teemoillaan.


title: Kinto Sol

text: Kinto Sol on meksikolainen rap-yhtye, joka perustettiin vuonna 1999. Kinto Sol alkoi tehdä rapia englanniksi vuonna 1999. Seen kappaleet ovat johtaneet siihen, että muun muassa hiphop-ryhmiä, kuten Control Machete, Cartel de Santa ja Akwid, tunnustetaan oikein.


title: Akwid

text: Akwid on meksikolainen rap-yhtye, joka perustettiin vuonna 2000.


title: JR Hokkaidō

text: Hokkaidō ryokakutetsudō (, ’Hokkaidōn matkustajarautatieosakeyhtiö’, ), eli lyhyemmin JR Hokkaidō (), on japanilainen JR-rautatiekonserniin kuuluva rautatieyhtiö. Se liikennöi nimensä mukaisesti Hokkaidōn saarella.


title: JR Hokkaidō

text: JR Hokkaidō perustettiin Japanin valtionrautateiden yksityistämisen yhteydessä vuonna 1987. Yhtiön pääkonttori sijaitsee Sapporon Chūō-kun suuralueella.


title: JR Hokkaidō

text: Yhtiöllä on 7 003 työntekijää (vuonna 2017). Se liikennöi 13 tavanomaista rautatielinjaa ja Hokkaidō Shinkansen -suurnopeuslinjaa, jotka muodostavat 2 552 kilometrin pituisen verkoston. Yhtiöllä on käytössään 417 asemaa ja 981 junavaunua. Vuonna 2016 yhtiön rautatielinjoilla oli noin 135 miljoonaa matkustajaa. Rautatieliikenteen lisäksi JR Hokkaidō toimii myös useilla muilla aloilla, muun muassa rautateihin liittyvän kiinteistö- ja hotellitoiminnan sekä kaupan parissa.


title: JR Hokkaidō

text: JR Hokkaidō liikennöi yhtä Shinkansen-linjaa Aomorista Seikan-tunnelin kautta Hakodateen. Yhtiön tavanomaisista rautatielinjoista viisi on luokiteltu runkolinjoiksi, loput kahdeksan linjaa tavallisiksi linjoiksi: